(GAMBAR) Hanya RM 2,000 Sahaja Untuk Ubah Suai Kediaman Ini

Hanya RM 2,000 sahaja untuk ubah suai kediaman ini. Anak masih kecil tambahan pula ramai, sebab tu rumah tak boleh nak kemas dan cantik. Dinding selalu kena conteng anak, Nak dekor rumah perlu budjet yang banyak. Tidak semestinya, dekor yang biasa pun boleh menghasilkan ruang yang cantik.

Ubah suai kediaman ini perlulah bijak Dekor dalam rumah ini hanya mengenakan dekor yang kena dengan bajet pemilik tetapi tetap mencuri perhatian. Ini yang menarik sebalik kediaman ini.

Semua itu sebenarnya alasan. Tak semestinya untuk memiliki sebuah kediaman yang cantik memerlukan bajet yang tinggi dan tak lah susah untuk memiliki rumah yang bersih dan kemas kalau anak ramai. Yang penting ia perlu didik. Ubah suai kediaman ikut praktikaliti pemilik.

Dengan hanya bajet RM 2000, Sebuah proposal berserta bajet telah siap disediakan oleh Puan Mcyah. Hanya menunggu kelulusan Kementerian Kewangan. Jom kita baca jalan cerita Puan Macyah yang berjaya menzahirkan kediaman idamannya. Ubah suai rumah milik peribadinya.

Bismillah. Ubahsuai simple & nice tapi murah.

Ini teratak kecil kami. 5 tahun tinggal disini. Alhamdulillah dah selamat buat 3 anak dalam rumah kecil ini.

Dengan keinginan yang tinggi untuk merasai rumah berkonsepkan mewah classic, dengan kreativiti dan idea yang tercetus, dengan bajet yang suam suam kuku. Aku bincang dengan suami dimalam hari (pastikan upah dulu), ku bentangkan bajet dan idea ku. Suami bersetuju, esok pagi kami terus pulun ubahsuai.

Alhamdulillah dalam masa 24jam sahaja kami siap mendeco teratak kecil kami yang hidup segan mati xmahu kepada konsep moden classic. Pengubahsuaian ini dibantu oleh team tzconsturction (team kerja suami aku). Jumlah modal keseluruhan RM2000++ sahaja dah termasuk kos cat. Jimat super duperrr. Ramai tak percaya. Korang tak tahu lagi aku punye kedekut taik idung masin. 2k ni pun aku rasa mahal dah.

Husband cakap, inilah yang dinamakan rumah ku syurga ku. Bila saya balik kerja penat, masuk rumah sangat tenang. Tengok pula awak.

Untuk details barangan dan harga ada saya terangkan pada setiap gambar. Barang ikea kebanyakan saya guna personal shopper so mungkin harga yang saya beri tu lain sikit. Lebih mahal dari asal sbb termasuk upah dia g beli.

Tapi percayalah ada 3 keajaiban bila rumah sedap mata memandang. Suami akan jarang keluar lepak. Kasih sayang bertambah erat. Anak2 dah tak sepahkan rumah. Sanak saudara datang pun rasa selesa. Lepas ubahsuai rasa besar pulak ruang dalam umah ni.

Keadaan rumah sangat mainkan peranan dalam rumahtangga sesungguhnya hubungan kami suami isteri dan anak-anak jadi lain. Rasa macam baru kawin. Ia bernafas baru. Besar kecil rumah bukan isu nya. Kita orang biasa2, deco sahaja biasa2 semampu boleh asalkan kemas dan menarik.

Suami janganlah lokek, percayalah korang jugak akan rasa tenang setenang air dikali. Sesungguhnya isteri sanggup buat apa shj demi suami rasa bahagia dirumah dan disisi anak isteri. Isteri pulak kena rajin. Nanti suami sayang selalu. Allah kan suka manusia yang bersih. Kalau Allah dah suka kita, pasangan kita lagi suka kat kita.

SEBELUM

SELEPAS

Adakah anda bercadang untuk membeli rumah pada tahun 2020?
Dalam era pembangunan ini, masing-masing berebut untuk membeli rumah sendiri. Terdapat juga lambakan unit kediaman untuk dijual di pasaran dan pelbagai pakej ditawarkan oleh pihak pemaju.

Tetapi sebagai pengguna yang bijak, anda tidak seharusnya senang terpengaruh dan pastikan dahulu latar belakang dan kredibiliti pemaju. Jangan mudah teruja dengan pendingin hawa atau kabinet dapur percuma yang kos nya tidak lebih RM10 ribu pun. Sebenarnya, lebih menguntungkan jika diskaun diberi.

TIPS BELI RUMAH 2020

1. Jangan Tergesa Gesa Membeli

Jangan buat keputusan beli rumah dalam masa sehari. Beri tempoh bertenang antara 5-7 hari baru bayar booking. Kita cenderung buat keputusan salah bila terburu buru.

2. Hadiah Percuma!

Dapat aircond, kabinet dapur, SnP dan lawyer fees percuma itu dah biasa. Belajar negosasi minta pemaju kurangkan harga. Pasaran lebihan hartanah starta makin buruk, mintak diskaun 20-25% lebih baik dari hadiah percuma.

3. Pasaran Kondominium

Lebihan kediaman strata membimbangkan semua, semak kembali jika nak beli kondominium tahun ini. Ada hartanah landed yang dah turun harga dan hampir sama. Kini harga kondominium tak seimbang lagi.

Semak, semak dan semak kawasan sekitarnya.

4. Kos Tambahan Hartanah Strata

Bagi pangsapuri dan kondo ada kos tambahan seperti yuran selengara dan insuran. Ada setengah tempat kos selengara hingga RM0.45 sekaki persegi. Jika keluasan lantai 900kps. Kita perlu bayar selenggara RM405 setiap bulannnnn!.

5. Jarak Tak Lebih Sejam

Rumah yang sihat adalah tidak lebih sejam perjalanan ke tempat kerja. Semakin jauh semakin besar kos bulanan kita sebenarnya. Cari beberapa pilihan mengunakan Google map untuk ketempat kerja kita dari arah berbeza.

Jangan terburu, tahun ini dijangka lebihan hartanah cecah lebih 40,000 .

Beli yang mampu bukan yang kita suka.

Azizul Azli Ahmad
Pelabur Kecil Hartanah

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.

Teknik mudah jadikan ruang dalaman nampak bak sentuhan pakar. Bukan mudah ya, kalau pemilik tu tak ada taste dalam memilih barang hiasan dalaman atau dekorasi. Bukan sahaja hiasan malahan susun atur bagi menampakkan ruang lebih luas dan praktikal.

Payah adakala untuk kita ungkapkan kepuasan memandang. Apatah lagi dengan karya hias yang begitu subjektif. Benda yang tidak bernyawa namun cukup hebat menggoda pandang. Apa pun di bawah sedar timbul rasa senang dan puas bila menatap sesebuah karya terutamanya pada dinding utama di ruang tamu kediaman. Umpama tempat bersemayam sang ratu , sofa tiga tempat duduk yang dihias indah pada sekitarnya.

Keseimbangan hiasan meja sisi kiri dan kanan, lampu meja gah, permaidani, dan deretan kusyen kecil megah umpama barang kemas yang menyerlahkan keindahan ruang utama tersebut. Itu belum lagi warna pilihan feature wall di belakangnya dan aksesori dinding yang pelbagai ibarat mahkota. Kata orang, inilah ruang atau kawasan yang penting bagi kita hias secantik mungkin. Ini kerana sejurus langkah kaki ke dalam kediaman, pandangan mata akan segera mendarat pada rekaan elegan set sofa tiga tempat duduk sebagai kerusi utama bersama segala hiasan dan feature wall di belakangnya. Dari sini juga tetamu sudah boleh membuat asumsi, orang jenis bagaimanakah kamu, karakternya….

Ibarat mengadap ratu, kita selalunya cukup cerewet dalam menghias kawasan ini. Ia secara tidak langsung memberi maksud tersurat akan personaliti kita sebagai tuan rumah. Ada yang memilih tema mewah denan susunan serba seimbang. Ada yang lebih suka memberontak dengan memilih gaya bebas dan padanan kreatif. Malah jangan terkejut jika ada yang menempatkan segala macam jenis bingkai gambar atau sekeping dua sahaja itu pun cukup di bahagian sisi dinding. Minimalism….Jangan lupa jambangan bunga hidup sebagai penyeri suasana.

Apa pun pilihan anda, komposisi ini antara perabot aksesori lantai dan dinding perlu ada satu kesinambungan yang harmoni. Satu ragam padanan yang saling melengkapi , dan memberi identiti pada ruang. Bukanlah bermakna segalanya perlu mahal sampai menjerut leher harganya tetapi padanan pintar ini juga memberi anda satu kepuasan. Perlu diingat kita pun perlu menukar kusyen, langsir aksesori sekali sekala sekitar enam bulan sekali misalnya. Jadi pastikan anda membuat perancangan rapi terutama dari aspek kemasan dinding. Adakah mahu dicat atau disempurnakan dengan kertas dinding. Apa pun pilihan anda jangan sampai ruang yang ada tidak boleh keluar masuk kerana terlalu sesak. Simple-simple je di IMPIANA.


Teknik Halang Lalat Buah Dari Rosakkan Buah Mangga Anda

Bactocera spp atau lebih dikenali sebagai lalat buah merupakan perosak utama buah-buahan yang terdapat di laman rumah anda terutamanya mangga. Lalat buah boleh membiak dengan kadar yang cepat. Kitaran hidup lalat buah adalah sekitar dua hingga tiga hari untuk telurnya menetas kemudian akan menjadi larva selama lapan hingga sepuluh hari berikutnya. Larva tersebut kemudiannya akan bertukar menjadi kepompong dan akhirnya menjadi lalat buah dewasa dalam masa sepuluh hari.

Serangan lalat buah akan tertumpu kepada buah yang hampir matang. Larva lalat buah akan memakan isi buah yang manis dan lembut dan membuat terowong lalu akan meninggalkan tahi yang kehitaman di sekitar terowong yang telah terbentuk di dalam buah. Buah yang diserang perlu segera dibuang kerana ia boleh menjadi lokasi pembiakan untuk lalat dewasa lain dan boleh menyebabkan ia merebak ke buah lain.

Untuk mengelak masalah ini dari berlaku, kawalan berkala perlu dilakukan. Cara mudah untuk mengatasi masalah ini adalah melalui pemantauan dan pemasangan perangkap. Basahkan kapas dengan menggunakan Methyl eugenol dan letakkannya di dalam bekas yang digantungkan pada pokok mangga. Ia membantu untuk menarik minat lalat buah jantan untuk masuk ke dalam bekas tersebut. Letakkan juga bahan kimia atau racun serangga di dalam balang tersebut untuk membunuh lalat buah yang singgah ke dalam balang tersebut. Periksa bekas perangkap setiap bulan untuk memastikan kapas yang digunakan sentiasa basah dan tambahkan kuantiti racun serangga di dalamnya. Sebagai perlindungan, balut buah yang berusia lapan minggu untuk menggelakkan dari lalat buah bertelur.

Kunyit, penggunaannya terhadap masyarakat Asia bukan sekadar di dalam masakan malah untuk tujuan kesihatan. Dari hujung pucuknya hingga lah ke umbisi mempunyai kegunaan yang tersendiri.

Kalau masak rendang tak ada daun kunyit, tak enak rasanya. Kalau masak lemak tak warna kuning kunyit tak menarik pula warnanya.

Tapi, ramai beranggapan kunyit tidak sesuai ditanam dalam pasu sebab tanaman akan menjadi terbantut. Ini kerana ruang di dalam pasu adalah terhad. Apa pun tanaman yang kita tanam dalam pasu biasanya akan berlaku situasi yang begitu. Tapi kalau kena dengan caranya tidak menjadi masalah.

Nak tahu macam mana nak tanaman kunyit dalam pasu sihat dan subur? Jom ikut langkah mudah ini

Cara menyediakan benih untuk disemai
Pergi pasar atau kedai runcit dan beli kunyit hidup yang nampak sudah bertunas. Lebih besar mata tunas, lebih bagus. Tapi agak susah sebenarnya nak cari kunyit yang sudah bertunas. Kebiasaannya kunyit di kedai itu dituai lebih awal dan belum matang sepenuhnya.

Nak tahu macam mana nak kenal pasti mata tunas kunyit? kalau yang sudah keluar tunas berdaun itu senang lah. Jelas-jelas dah nampak. Mata tunas lain sikit rupanya. Dekat hujung-hujung atau bucu akan keputih-putihan. Itu tanda umbisinya sudah sedia mengeluarkan tunas daun.

Medium tanaman
Kunyit tidak memerlukan tanah yang mempunyai kelembapan yang tinggi. Kalau terlalu lembap, umbisi akan mudah rosak dan tidak menggemuk. Manakala untuk dapatkan umbisi yang ‘mengemuk’, medium perlu sentiasa longgar atau peroi. Baru lah umbisi bebas bergerak.

Medium tanaman yang sesuai untuk tanaman kunyit adalah campuran 1:1. 1 bahagian pasir dan 1 bahagian tanah. Tanah boleh guna tanah siap campur atau tanah bakar. Tapi elak tanah liat ya.

Cara tanam
Bila dah masukkan medium tanah tadi ke dalam pasu, buat lubang berkedalaman 2-3 inci. Masukkan umbisi kunyit tadi dan pastikan mata tunasnya menghadap ke atas. Kalau diletak di bahagian bawah, proses tunas untuk pecah dan mengeluarkan daun akan lambat. Kebiasaannya, tunas berdaun akan keluar dalam masa satu atau dua minggu lepas di tanam

Pencahayaan
Untuk dapatkan daun kunyit yang lebar dan berwarna hijau yang cantik, kunyit memerlukan pencahayaan minimum 6 jam satu hari. Kalau tidak cukup, daun nya akan jadi kontot-kontot sahaja. Tapi pokok kunyit perlu sedikit lindungan. Letak lah berhampiran bucu-bucu bumbung.

Siraman
Untuk peringkat awal tumbesaran kunyit selepas ditanam, ia memerlukan jumlah kelembapan yang tinggi. Oleh itu, lakukan siraman 2 kali sehari untuk tempoh satu hingga 2 minggu.

Selepas mata tunas sudah keluarkan daun yang lebar, barulah siraman perlu dikurangkan satu kali sehari itu pun di awal pagi. Pastikan air siraman itu tidak bertakung dalam pasu. Oleh sebab itu, pasu yang dipilih untuk dijadikan bekas tanaman tadi perlu mempunyai lubang saliran yang mencukupi. Kalau masih terjadi masalah air bertakung juga, tebuk lubang pada bahagian bawah dinding pasu sebagai option saliran air

Pembajaan
Pokok kunyit tidak memerlukan baja. Cukup sekadar tambah medium tanah tinggi organik di atas medium yang lama. Atau, anda perlu tuai sebahagian umbisi dan tambahkan dengan medium baru untuk menggalakkan pertumbuhan umbisi.

ARTIKEL BERKAITAN:

Dewasa ini, banyak tumbuhan yang dahulunya pernah menghiasi kediaman nenek moyang kita kian lupus dari pandangan mata. Bukan lupusnya dek sebab kepupusan, tetapi disebabkan kurangnya pemilihan tumbuhan tersebut sebagai pelengkap gaya dekorasi laman. Masyarakat kini lebih gemar memilih tumbuhan hanya berdasarkan rupa fizikalnya sahaja bukan disebabkan keperluan.

Pernahkah kita terfikir, mengapa dan kenapa tumbuhan tersebut dipilih menjadi sebahagian landskap kediaman ketika dahulu? Hakikat yang tidak di ketahui atau dilupakan adalah setiap tumbuhan itu mempunyai khasiat dan keperluannya di dalam hidup.

1.Orthosiphon aristatus (misai kucing)

Khasiat:

2.Michelia alba (cempaka)

Khasiat:

3.Acalypha hispida burm. (ekor kucing)

Khasiat:

4.Mussaenda erythrophylla (janda kaya)

Khasiat:

5.Gloriosa superba (kembang songsang)

Khasiat:

Gunakan ruang kosong di bawah tangga dan tukarkan ia menjadi sesuatu yang lebih bermakna!

Selain daripada dijadikan stor, pasti ramai yang pening dan tak tahu nak buat apa dengan ruang bawah tangga yang kosong kan? Keluasannya terhad dan layout nya juga pelik, menjadikan ruang ini salah satu kawasan negatif (negative space) yang agak susah untuk digunakan. Tapi jika dibiar kosong tanpa apa apa fungsi, rugi pula.

Jadi, kali ini IMPIANA nak kongsikan beberapa idea bernas untuk anda gunapakai sepenuhnya ruang bawah tangga yang tampak kosong.

Kredit : Carian gambar Google


Ini Sebab Kenapa Garam Kristal Himalaya WAJIB Ada Di Ruang Menonton TV

Garam kristal Himalaya merupakan garam paling asli yang terdapat di muka bumi ini. Ia telah wujud sejak 250, 000 tahun dahulu tanpa dicemari. Di pasaran, kebanyakkan kristal garam himalaya wujud dalam pelbagai bentuk dan kegunaan. Namun, khasiatnya terhadap persekitaran bukan kepalang.

Anatara faedah penggunaan Garam Kristal Himalaya:

1. Mengawal air dalam badan
2. Garam meningkatkan kadar metabolisma dan memecahkan rangkaian lemak dan kolesterol
3. Melancarkan pengaliran jus hempedu, penting dalam pengawalan berat badan.
4. Dapat menyahkan toksin dan asid uric, dengan itu dapat merawat masalah gout dan sakit tumit.
5. Garam mengandungi unsur pembersih, penghilang lendir, bersifat penyerap dan mencegah bau busuk dan kerosakan lantas mengelakkan keracunan dalam perut.
6. Garam mampu menyerap gas-gas lengai dalam perut dan usus.
7. Garam merangsang kelenjar tiroid yang penting dalam pembinaan tulang yang kuat (bone minerlisation).
8. Bersifat pengalir yang efisien
9. Garam melancarkan system saraf dan pengaliran neuro transmitters yang menghantar isyarat kepada otak.
10. Sifat penyerapan garam adalah faktor yang penting dalam rawatan kanser yang merupakan penyakit dasar.
11. Garam menambahkan kandungan oksigen dalam darah yang sangat diperlukan untuk melemahkan virus kanser.

KEGUNAAN LAMPU GARAM KRISTAL HIMALAYA
Lampu garam kristal himalaya direka bukan sekadar memberi pencahayaan. Malah untuk tujuan memanaskan garam kristal tersebut. Ia juga merupakan antara salah satu kaedah penggunaan yang paling mudah dan berkesan. Apabila terdedah kepada panas, ia mudah mencair. ketika proses ini berlaku, garam kristal tersebut menghasilkan ion negatif dan mudah menyerap sebarang pencemaran ion yang terdapat disekitarnya.

CARA KEGUNAAN GRAM KRISTAL HIMALAYA
Pasangkan Lampu garam kristal himalaya di setiap ruang dan bilik terutamanya di ruang yang mudah tercemar setiap malam.

DI MANAKAH RUANG YANG MUDAH TERCEMAR?
Ruang yang menpatkan banyak perkakasan elektronik yang mempunyai gelombang seperti TV, Komputer, telefon, peranti wayarles dan sebagainya.

Adakah anda rasa seperti seluruh rumah anda berbau hancing dan busuk seperti di kedai menjual haiwan? Bau ini mungkin disebabkan oleh najis kucing anda dan ditambah pula dengan bulu mereka yang ada melekat di karpet dan perabot, menjadikan rumah tidak selesa dihuni. Walau sayang bagaimana pun anda kepada kucing, tak mungkin ada yang sanggup tinggal di rumah berbau dan kotor.

Jadi bagaimana nak hilangkan bau tidak menyenangkan ini buat selama-lamanya tanpa perlu mengorbankan haiwan kesayangan? Anda boleh saja gunakan pencuci yang terdapat di rak-rak supermarket ataupun, anda boleh cuba menggunakan bahan semula jadi yang boleh didapati dirumah. Anda juga boleh mengurangkan bau busuk dengan meletakkan litter box kucing di tempat yang terbuka dan jauh dari kawasan berkumpul. Disamping itu, pastikan anda mengekalkan kebersihan di rumah dan juga kebersihan si comel agar udara dikediaman sentiasa segar dan bebas dari bau kucing.

CARA 1 : Gunakan cuka.

Hilangkan bau air kencing dengan menggunakan pembersih yang diperbuat daripada cuka putih. Letakkan satu bahagian air dan satu bahagian cuka putih dalam botol semburan. Kemudian, semburkan campuran tersebut di kawasan yang berbau. Biarkan cuka selama beberapa minit supaya ia dapat menyerap sekali bau air kencing kucing.

CARA 2 : Cuba pembersih enzyme.

Air kencing kucing terdiri daripada komponen-komponen yang memerlukan enzyme untuk dibersihkan. Anda boleh dapatkan pembersih enzyme di mana-mana petstore atau secara online. Ikut arahan pada label dengan teliti untuk digunakan pada kawasan yang berbau kucing.

CARA 3 : Sapukan penyegar udara semulajadi.

Satu lagi cara yang anda boleh cuba untuk menghilangkan bau kucing adalah dengan menggunakan penyegar udara semula jadi dibuat daripada baking soda. Campurkan 1 sudu teh baking soda dengan 1 sudu teh serbuk kayu manis, 1 sudu teh serbuk cengkih, dan 1 cawan herba seperti rosemary atau lavender kering. Renjiskan pembersih pada permaidani atau pada perabot yang mempunyai bau kucing. Biarkan sekurang-kurangnya satu jam dan kemudian vakum sehingga betul-betul puas hati.

CARA 4 : Dapatkan khidmat profesional.

Jika rumah anda berbau pintu kucing dan pembersih biasa tidak berjaya menyingkirkannya, sila dapatkan bantuan pembersih profesional. Cari pembersih permaidani profesional untuk menangani apa-apa kesan dan menghilangkan bau kucing pada permaidani anda. Dan dapatkan khidmat pencuci lantai profesional yang boleh datang kerumah untuk menghilangkan bau pada kayu atau jubin. Kebanyakan pembersih profesional memang sudah mahir dalam mengeluarkan bau yang berkaitan kucing di rumah.

CARA 5 : Kosongkan bekas pasir secara teratur.

Perikasa bekas pasir kucing anda sekurang-kurangnya sekali untuk dua kali dalam sehari. Cedok dan keluarkan apa-apa najis dan gumpalan air kencing dari bekas secepat mungkin supaya bau tidak dibiarkan ‘berlegar-legar’ diudara terlalu lama. Latih kucing anda untuk menggunakan bekas pasir agar anak-anak bulu ini tidak terbiasa kencing di kawasan lain didalam rumah anda.

CARA 6 : Pastikan anda mempunyai lebih dari satu bekas pasir.

Letakkan bekas pasir dibeberapa tempat berbeza dan bersihkannya dengan kerap. Lebih-lebih lagi jika anda mempunyai lebih dari seekor kucing, mempunyai bekas pasir yang berbeza buat setiap kucing akan mengurangkan risiko bau busuk. Pastikan setiap kucing mempunyai privasi semamsa menjalankan ‘projek’. Dengan mempunyai lebih dari satu bekas pasir, anda juga dapat mengelakkan daripada perlu membasuh sebuah bekas yang dipenuhi najis busuk yang datang daripada beberapa ekor kucing.

CARA 7 : Vakum tempat bermain kucing.

Gunakan vakum khas untuk membersihkan bulu-bulu haiwan kesayangan anda itu. Vakum seluruh kawasan dan tempat kegemaran si bulu untuk bermain. Pastikan juga anda vakum perabot, karpet, dan celah-celah almari atau pasu serta kawasan lain yang berpotensi. Cuba untuk vakum kawasan-kawasan ini seminggu sekali supaya tidak ada bulu atau kotoran kucing yang akan membawa kepada bau busuk.

CARA 8 : Pastikan kawasan makan kucing bersih.

Untuk mengurangkan bau di rumah anda, kekalkan kebersihan bekas makanan dan minuman kucing. Elakkan membiar makanan semalaman tanpa dibasuh bekasnya. Dengan memastikan bekas makanan sentiasa terjaga dan dibasuh bersih, ruangan dirumah anda akan terjamin bebas bau busuk dan bebas bakteria merbahaya.

CARA 9 : Bawa kucing anda grooming .

Sentiasa pastikan kucing di groom bersih dan kemas. Jadikan ia rutin sekurang-kurangnya seminggu sekali untuk memberus buku, trim kuku dan membersihkan telinga kucing daripada segala kotoran dan kuman yang menyebabkan bau kurang menyenangkan.

CARA 10 : Bawa kucing berjumpa doktor haiwan jika bau tidak hilang.

Jika anda telah cuba membersihkan kawasan kucing anda dan masih lagi gagal menghilangkan bau busuk kucing, cepat-cepat bawa si bulu berjumpa doktor haiwan. Boleh jadi, bau tersebut disebabkan penyakit atau jangkitan kuman yang memerlukan perhatian segera.

Bagi anda yang telah membeli rumah khususnya, sudah pasti pernah mendengar dengan terma insurans pembiayaan rumah Mortgage Reducing Term Takaful (MRTT) dan Mortgage Level Term Takaful (MLTT). Meski kedua-duanya dilihat hampir sama namun ia masih mempunyai definisi yang berbeza.

Dalam episod Tip Impiana kali ini, IMPIANA telah berkesempatan mengundang tetamu jemputan, Encik Faidzal yang merupakan seorang perunding takaful di bawah naungan Al-Araf Associates bagi mengupas secara terperinci mengenai kedua-dua insurans pembiayaan rumah serta perbezaannya.

Jadi, apakah perbezaan antara kedua-duanya? Sudah pasti anda ingin mengetahui lebih lanjut mengenai kedua-dua insurans pembiayaan rumah ini. Mari ketahui jawapan dan maklumat lebih lanjut dengan menonton pautan video penuh sesi temu bual bersama Encik Faidzal di bawah;

Apabila bertandang ke pusat jualan dekorasi dalaman, kita sering berpendapat kalau beli katil, kena beli sekali semua aksesori yang ditawarkan, barulah nampak lengkap . Tetapi tahukah anda bahawa anda tidak perlu membeli kesemua aksesori atau pun kelengkapan dalam satu set. Hanya mix & match jika kena gaya dan konsep, kediaman anda tetapi nampak menarik..

Ikuti senarai sterotaip tidak benar yang dikongsikan oleh IMPIANA untuk rujukan anda:

Ramai orang beranggapan bahawa kalau beli sofa, kena beli sekali satu set, termasuk armchairs dan juga bantal. Rasanya ada beberapa item yang perlu kita nyahkan dari senarai pembelian yang dicadangkan oleh penjual. Jimat, sudah tentu.

2. Tidak semua perlu warna putih

Tahukah anda kalau semua dinding di rumah anda berwarna putih, anda harus memadankan ia dengan perabot putih juga walaupun anda adalah peminat tema English, ianya adalah mahligai yang bebas untuk anda hiasi mengikut kreativiti anda. Jika anda mahu rasa tenang dengan warna putih, mungkin anda boleh padankan dengan warna pastel yang lain tetapi masih tidak mendominasi ruang.

3. Meja dan kerusi makan harus sepadan

Satu lagi sterotaip yang tidak betul. Tahukah anda meja makan anda akan masih nampak menarik jika terdapat percampuran design kerusi yang berlainan gaya walaupun konsepnya sama. Lari dari kebiasaan tidak ada salahnya.

4. Kena penuhkan setiap ruang

Sofa saiz besar sudah tidak relevan lagi pada hari ini dan sudah obsolete. Orang kita sekarang ini lebih cenderung to keep it simple dengan memilih perabot yang lebih kecil. Ingat sifir ini ‘lagi kecil ruang, lagi kecil sofa, armchairs dan meja yang anda akan beli.

5. Bilik tidur kanak-kanak kena cat warna terang

Sebenarnya, bilik si kecil lebih tenang tanpa tepekan warna terang. Imaginasi mereka lagi berkembang jika anda warnakan dengan warna lembut dan hiasinya dengan permainan, poster bersama mesej positif dan beberapa lukisan.

6. Semua tingkap perlu langsir

Jika dinding, ada dinding utama serta dinding penyokong, begitu juga dengan tingkap di kediaman anda. Tidak semua tingkap perlu anda hiaskan dengan langsir. Jika dilihat semula, langsir juga merupakan penyebab bilik kita nampak sempit. Anda boleh cuba dengan turunkan langsir di tingkap biasa dan boleh digantikan dengan bidai, percayalah anda akan rasa kelainan selepas mengalihkannya.


(PRINTABLE) 20 Poster Dekorasi Nordic Dan Scandinavian

Bagi peminat dekorasi Scandinavian dan Nordic, antara elemen pelengkap gaya kediaman adalah bingkai gambar. Selain paparan elemen-elemen nordic yang memaparkan corak geometri ringkas,poster kata-kata semangat dan sebagainya, sekeping dua pemandangan hutan diselitkan sebagai pelengkap. Bingkai gambar dengan paparan hutan yang menghijau menjadi penyejuk mata saat melihat dinding yang dihiasi dengan bingkai-bingkai gamabr yang lain. Selain itu juga, Ia berfungsi sebagai visual tetingkap bagi anda yang tidak berpeluang melihat pemandagan indah.

Disini IMPIAN kongsikan 20 keping gambar hutan yang kerap menjadi buruan peminat-peminat dekorasi scandinavian dan nordic. Apa yang anda perlu lakukan, muat turun gambar dan print. Pemandangan indah sedia di bingkaikan. Untuk  muat turun fail gambar bersaiz besar, sila klik pada tulisan berwarna biru yang terdapat di bahagian bawah setiap gambar

Aircond atau penyaman udara tiba-tiba tak sejuk. Selain berpunca daripada kehabisan gas, ia jua disebabkan oleh kotoran atau habuk yang dah tepu pada bahagian penyaring (filter) atau kipas outdoor unit.

Kebiasaannya, ramai yang ambil keputusan untuk memanggil orang untuk selenggarakan. Lepas tu kena bayar mahal-mahal. Ramai jugak yang mengeluh situasi ni terutamanya apabila di tengah bulan. Jadi tak pasang lah aircond sampai tunggu gaji baru panggil orang service.

Sebenarnya anda boleh je service sendiri unit aircond tu. Mula-mula cuba cuci dulu unit aircond. Ia tak memerlukan peralatan yang rumit. Hanya masa dan tenaga sahaja diperlukan. Lepas dah cuci itu pun masih tak berapa sejuk, itu maksudnya dah habis gas. Barulah tambah gasnya.

Macam mana nak cuci aircond?

1) Filter

Buka penutup depan indoor unit dan keluar filter yang macam jaring dalam tu. Filter ni kena sentiasa dibersihkan sekurang-kurangnya 1 bulan sekali.

Basuh dengan sabun serbuk kemudian sental dengan berus plastik (jangan guna berus sabut). Lepas itu,  bilas dengan air paip. Jemur sehingga kering.

2) Indoor Condenser Coil

Sementara tunggu filter tu kering, vacuum pada condenser coil dan lubang yang ada pada cover indoor unit tu kasi buang habuk dia. Kalau ada habuk yang degil sangat melekat tak nak keluar pada condenser coil tu cara dia senang sahaja. Ambil spray masukkan air paip sembur sikit bagi lembap. Sebelum tu off kan suis aircond dan cabut plug, cover tempat-tempat elektronik board dengan plastik.

Kemudian ambil berus gigi yang sudah tidak digunakan atau berus kiwi kasut ataupun berus cat, sapu perlahan-lahan pada condenser. Tapi hati-hati jangan sampai mencederakan `sirip aluminium’ pula (yang macam bentuk sikat tu). Cuci sampai puas hati.

3) Blower Fan

Blower fan ini kalau habuk tebal melekat dekat badan dia, angin akan menjadi perlahan sebab itu akan rasa udara sejuk yang keluar tu macam tak sampai. Cara nak cuci blower fan ini tak perlu susah hanya guna kaedah vacuum dan gosok dengan berus gigi atau berus cat. Jangan spray dengan air takut nanti habuk melekat susah nak vacuum.

4) Outdoor Compressor Coil

Yang ini pun kena cuci jugak. Cuba jenguk di bahagian sirip kompressor itu, kalau habuk dah tebal sampai tak nampak coil dalam maknanya memang dah kena sental. Cara dia sama seperti cuci indoor condenser coil.

Tembak je dengan air tapi kalau tak boleh juga terpaksa buka cover outdoor tu kemudian sental dengan berus plastik dan cuci dengan serbuk sabun.

Selepas itu dibilas dengan air semula. Cuci sampai nampak coil dan kalau boleh penglihatan kita tembus menerusi setiap sirip coil. Jangan takut nak siram air sebab compressor ini memang dah direka untuk tahan hujan mahupun panas.

Dah siap semuanya boleh pasang semula air filter yang sudah kering tadi dengan cover sekali. Siap sempurna semua bahagian telah di pasang dengan yakin, cuba on dan rasa udara yang keluar aircond indoor unit ada perbezaan atau tidak dari sebelum diselenggara.

Kalau sama, perlu buat chemical servis iaitu masukkan gas. Tapi part ni perlukan peralatan dan kemahiran khas. Lebih baik anda panggil orang yang mahir untuk isi gas sahaja.

Senang kan tak perlu susah-susah nak panggil orang buat kerja ni. Sendiri servis lebih puas hati.

Sumber: http://zulkidal.blogspot.my

Dapur adalah antara ruang yang paling mudah dan banyak menjadi tempat pembiakkan bakteria. Bakteria ini pula boleh menyebabkan masalah atau mengundang penyakit kepada kesihatan seperti cirit-birit. Jadi, salah satu cara untuk memastikan dapur sentiasa bersih dan terhindar dari bakteria, ia perlu dalam keadaan kemas dan tersusun.

Untuk memastikan dapur anda sentiasa kemas dan tersusun, sudah pasti ruang penyimpanan atau rak untuk menyusun barang perlu disediakan. Tak semestinya untuk dapur yang tersusun dan kemas perlukan belanja yang besar seperti menyediakan kabinet, rak ringkas sudah memadai. Seperti yang dilakukan oleh corleone Chong. Hanya dengan bermodalkan kurang dari RM 100, sebuah rak beserta conter top berjaya dibina. Berikut, antara barang-barang yang diperlukan:

Bahan-bahan:
3 batang besi angle slotted (10 kaki panjang) (RM 15/batang)
30 biji Nut (RM 0.30/sebiji)
4 biji bracket (RM 0.50/sebiji)
4 keping tapak getah (RM 1/unit)
6 biji bakul (2.12/biji)
Counter top guna dari meja terpakai

Cara-cara:
1. Potong besi angle sloted mengikut saiz yang telah ditetapkan. Untuk lebih mudah, bawa ukuran ke ekdai dan upah mereka untuk buat pemotongan

2. Pasangkan kerangka besi angle slotted yang telah siap dipotong menggunakan nut

3. Untuk cantumkan bahagian counter top pada kerangka angle slotted, gunakan bracket

Tomato puree, memang susah nak dapat yang jenis betul-betul asli. Kalau ada pun, harganya agak mahal. Sebenarnya, tak susah pun nak hasilkan tomato puree sendiri. Tambahan, tomato puree yang dibeli dipasaran sudah pasti mengandungi bahan pengawet kan.

BAHAN-BAHAN
12-15 tomato
2- 3 keping beet root (kepingan beet root boleh ditambah tetapi tidak terlalu banyak kerana nanti warnanya akan menjadi terlalu gelap – Update: 15/6/2020 9:00 am)
* Kak Rita tak suka guna gula pasir dalam lauk jadi beet root ni sesuai sangat sebagai pemanis dan pewarna asli

CARA-CARA:
1. Susun buah tomato dan potongan ubi bit dalam dulang pengukus
2. Kukus selama 20-25 minit (tak perlu tambah air dalam dulang berisi tomato dan beet root
3. Dah siap kukus, kisar (tak perlu tambah air ok-jus dia sendiri dah cukup banyak)
4. Masukkan dalam bekas kaca utk disimpan dalam peti sejuk kalau kalian malas nak gunakan dalam masakan kalian hari ni. Stok tomato puree ni boleh tahan dalam tempoh seminggu jika disimpan di dalam peti sejuk.

Kalian boleh gunakan puree ni utk topping pizza, Sos pasta, lamb shank, red stew, ikan 3 rasa
apa² je la yang kalian suka


Ruangan Dalam Kecil Tapi Designya Seperti Banglo? Mustahil! Anda Pasti Terkejut Dengan Pangsapuri Ini!

Kita tahu, jika duduk di pangsapuri, mesti susah nak dapat dalamannya yang lawa-lawa. Tetapi jangan risau, dengan adanya pereka design dari NU INFINITY, anda pasti akan dapat jumpa rumah di pangsapuri dengan design-design yang lawa dan selesa. Sebagai contoh, The Ethereal ini. Keluasan dalamnya tidaklah besar mana tapi NU INFINITY mampu untuk mengubahnya menjadi satu rumah yang seperti banglo mewah dalamannya.

Pangsapuri yang berukuran keluasan 1,300 kaki persegi ini, mempunyai 2 bilik tidur di tengah-tengah Bukit Bintang ini melambangkan konsep kemewahan dan kelas. Siapa sangka, pangsapuri yang anda lihat seperti di luar negara, sebenarnya hanya di Malaysia sahaja. Haaa, jangan main-main. Ingat orang Malaysia tak mampu ke buat rumah macam ini. Hahahaha. Seterusnya, Ruang tamu dan ruang makan dahulunya dibelah 50/50, yang membuatkan ruang tamu kelihatan sempit. Kami meletakkan meja makan di sebelah pulau dapur, bersama-sama dengan gerbang luar biasa yang diperbuat daripada cermin hitam, untuk mencipta titik fokus yang indah. Almari pakaian paparan terapung dicipta untuk mencapai ketelusan visual di dalam bilik tidur. Untuk mencipta suasana yang menyenangkan dan canggih, warna dinding kemuncak dipilih. Garisan cat yang diserlahkan diletakkan pada ketinggian ini untuk memberikan kawasan kesan visual yang lebih besar pada paras mata.

Selain dari itu, ketinggian rumah ini, lagi menambahkan kemegahan rumah di pangsapuri ini, kerana jikalau berada di tingkat bawah, kita akan banyak melihat kereta dan boleh menyebabkan pencemaran bunyi. Tapi tidak bagi rumah ini, kerana rumah ini berada di tingkat atas dan orang yang duduk di rumah itu, akan berasa lebih tenang dengan keindahan permandangannya dari aras tinggi.

Jadi, sesiapa yang gemar dengan tempat yang tinggi dan suka keadaan yang sunyi atau inginkan privasi, The Ethereal dari NU INFINITY ini lah, sesuai untuk dimiliki.

Terdapat beberapa faktor kerja-kerja pengubahsuaian rumah mengambil masa yang terlalu lama ataupun melebihi bajet yang telah ditentukan. Salah satunya ialah, kesilapan merancang pemilik itu sendiri. Kadangkala ianya terjadi tanpa anda sedari. Dengan mengelakkan daripada melakukan kesilapan ini, anda bukan sahaja dapat menjimatkan sebahagian besar masa tetapi juga dapat memastikan segala perbelanjaan selaras dengan bajet anda. Dan paling penting, rumah impian anda bakal menjadi kenyataan dengan proses ubah suai yang berjalan lancar.

Berikut adalah LIMA kesilapan yang sering pemilik lakukan dan bagaimana untuk mengelaknya:

1. Mengupah Orang Yang Salah

Ramai pemilik rumah terburu-buru dan terus memilih pereka atau kontraktor pertama yang mereka jumpa. Ataupun terus saja menggunakan khidmat berdasarkan cadangan dari rakan-rakan. Anda mungkin akan menyesali perbuatan ini kerana perkara yang dilakukan tanpa perancangan dan penyelidikan selalunya akan membawa kepada kehancuran.

Untuk mengelakkan daripada membuat kesilapan ini, pastikan anda mencari beberapa calon dalam tempoh 6 bulan lebih awal. Dengan ini anda akan mempunyai banyak masa untuk interview atau  periksa latar belakang dan kredibiliti kontraktor tersebut. Anda juga tidak perlu tergesa-gesa membuat keputusan selain dapat memberikan masa yang secukupnya buat kontraktor yang dipilih untuk membuat perancangan yang sepatutnya.

2. Setuju Dengan Harga Yang Murah

Harga yang murah memang kedengaran menarik dan megujakan para pengguna, tambahan pula dalam ekonomi yang tidak menentu ini. Tetapi anda perlu ingat, tawaran yang paling rendah tidak semestinya tawaran yang terbaik. Sesetengah pihak tidak bertanggungjawab akan berikan harga yang rendah kemudian memasang produk yang tidak berkualiti dengan kerja-kerja yang tidak kemas. Sakit hati kan? Ataupun akan ada charge tambahan mengejut untuk anda apabila kerja sudah dimulakan.

Jadi, pastikan anda meminta sebutan harga daripada beberapa calon kemudian pilih yang anda paling selesa dan yang anda rasakan paling amanah menjalankan tugas. Dua kriteria ini amat penting untuk anda pertimbangkan sebelum memilih pereka atau kontraktor untuk mengubahsuai kediaman impian anda.

3. Tidak Menetapkan Jangka Masa

Kerja-kerja renovasi boleh mengambil masa berbulan-bulan bergantung pada saiz dan berapa banyak kerja yang perlu diselesaikan bagi mendapatkan kediaman yang sempurna. Tetapi, tidak menetapkan garis masa yang realistik untuk menyiapkan segalanya merupakan salah satu kesilapan besar yang boleh anda lakukan.

Duduk dengan pereka dalaman anda dan buatkan jadual kerja sebelum proses ubahsuai dimulakan. Dengan cara ini anda akan dapat lihat sendiri progress dan juga kualiti kerja dengan lebih teratur. Memang tidak dinafikan pasti akan ada sedikit kelewatan jadi anda perlu lebih fleksibel dan berikan sedikit kelonggaran agar pekerja mempunyai masa untuk balik ke landasan kerja yang telah ditetapkan.

4. Tiada Konsep Atau Tema

Tidak membentangkan sebarang konsep atau tema tertentu sebelum memulakan sesi ubahsuai kediaman ini ibarat perbuatan yang sia-sia. Dengan mempunyai konsep pilihan, ia akan memberikan anda lebih idea tentang apa yang patut dilakukan dan material apa yang sesuai untuk digunakan. selain itu, konsep juga memberi peluang buat tuan rumah menyerlahkan personaliti kedalam seni hiasan dalaman. Rancang dengan teliti dan dapatkan pendapat dan nasihat pereka tentang konsep yang paling sesuai untuk kediaman anda.

5. Memandang Remeh Kos Ubah Suai

Ttidak menetapkan bajet yang realistik juga merupakan kesalah biasa yang dilakukan oleh sesetengah pemilik rumah. Dan perkara ini pasti akan mempengaruhi keseluruhan proses ubah suai. Ambil kira tentang perkara-perkara seperti keluasan ruang, material yang sesuai, upah pertukangan serta kerja-kerja elektrikal supaya segala bayaran adalah setimpal dengan kualiti hasil. Sebaik-baiknya, anda perlu meletakkan extra 20% daripada bajet sebenar sebagai langkah berjaga-jaga jika sesuatu yang tidak diingini berlaku.

Kenapa api dapur gas tiba-tiba merah hingga berjelaga periuk atau kuali? tak kira lah dapur gas baru atau lama, masalah ini akan berlaku. Sebenarnya api dapur gas boleh menjadi berjelaga disebabkan oleh pembakaran yang tidak sempurna.

Untuk mendapatkan pembakaran yang sempurna, gas oksigen diperlukan secukupnya. Dalam kes ini, jelaga terhasil disebabkan oleh saluran yang sepatutnya membenarkan gas oksigen (daripada udara persekitaran) tertutup, maka api yang dihasilkan berjelaga. Konsep sama seperti penunu Bunsen (Bunsen Burner).

Api yang berjelaga juga boleh terjadi sekiranya lubang permukaan tempat api keluar tersumbat dengan makanan yang melimpah. Maka, boleh juga membersihkan lubang-lubang berkenaan dengan lidi atau apa-apa alat yang bersesuaian.

Caranya.:
1. Buka tungku api, ketuk² untuk keluarkan segala karat² yang terkumpul, bersihkan sisa makanan atau lelehan minyak.
2. Spray dengan anti karat ( ada dijual kedai hardware/mr.diy ).
3. Dan pasang semula tungku api
4. Pusingkan benda tu. ( Yang anak panah tu. )Pusingkan hingga tidak menutup lubang tu ( anak panah ).
5. Nah hasilnya

Jika anda menggunakan dapur kaca, bahagian yang perlu anda pusing sperti dalam gambar

Selain sebagai sumber makanan, telur diperakui mempunyai kepelbagaian kegunaan termasuk di taman

Insan biasa melihat telur pasti terbayangkan khasiatnya yang kaya sumber protein. Namun begitu, bagi pencinta taman melihat telur pasti teringatkan 1001 kegunaan kulitnya yang mengandungi kandungan kalsium yang tinggi. Fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman. Ketahui kegunaannya di taman.

Tanah yang mempunyai kandungan pH yang rendah biasanya mengandungi kandungan kalsium yang rendah. Menaburkan kulit telur yang telur dihancurkan pada permukaan tanah tersebut akan meningkatkan kandungan pHnya tersebut. Ini sesuai bagi taman yang mempunyai tanah jenis berasid. Jadi, penambahan kulit telur akan bertindak sebagai suplemen yang akan menyuburkan tanaman.

Kaedah: Hancurkan kulit telur sehingga halus bagi mempercepatkan penyebaran kalsium kepada tanah. Taburkan secara sekata di sekitar tanaman ataupun digaulkan bersama bahan kompos.

Gunakan kulit telur sebagai bekas penyemaian biji benih. Selain daripada bersifat keras dan mampu menampung tanah, kandungan kalsium yang terdapat pada kulit telur juga dapat membantu tumbesaran biji benih.

Kaedah: Kulit telur dibersihkan terlebih dahulu, kemudian medium penanaman 2:1:1 (2 tanah loam, 1 bahan organik: 1 pasir) dimasukkan separuh daripada ruang telur. Masukkan biji benih dan tunggu sehingga bijih benih bercambah. Seterusnya boleh dipindahkan ke dalam pasu yang lebih besar.

Apabila memiliki taman yang menghijau dan subur pasti menggamit serangga penghisap darah, nyamuk.  Pembaca mesti pernah melihat lilin jenis ini dijual dipasaran. Lilin yang diperbuat daripada serai wangi ini mampu menghalau nyamuk serta serangga perosak di kediaman anda. Buat sendiri lilin ini menggunakan kulit telur sebagai bekas acuan. Letakkan lilin ini di atas meja ruang tamu, anjung atau decking untuk membantu mengurangkan serangan nyamuk dan serangga lain.

Kaedah: Pecahkan telur di bahagian paling atas. Cuci kulit telur sehingga bersih. Keringkan dan masukkan serai wangi dan lilin yang telah dipanaskan.


Memiliki Kediaman Tepi Pantai, Selamat Atau Pun Tidak?

Memang seronok kan kalau kita dapat membina rumah idaman atau membeli kediaman yang terletak di sebelah pantai sambil menikmati pemandangan laut biru yang indah dan menakjubkan. Pasti rasa bahagia bukan?

Tetapi, anda harus fikirkan risiko yang bakal anda hadapi dari segi faktor keselamatan sekiranya memiliki rumah atau kediaman yang berada di kedudukan sebelah pantai.

Faktor keselamatan ini bukan sahaja melibatkan rumah kediaman anda malah keselamatan keluarga tersayang juga turut memaikan peranan penting dan harus diberikan keutamaan.

Selain faktor keselamatan yang anda perlu titikberatkan, ada lagi beberapa faktor lain yang perlu anda tahu sekiranya mahu membina rumah dan membeli kediaman yang terletak di sebelah pantai.

Bakal Berdepan Dengan Pelbagai Bencana Alam

Seperti sedia maklum, memiliki rumah atau kediaman di sebelah pantai lebih berisiko tinggi untuk berdepan dengan pelbagai bencana alam seperti tsunami, ribut taufan, banjir dan sebagainya.

Sekiranya berlaku bencana alam, ia bukan sahaja menjejaskan struktur rumah, tetapi keselamatan ahli keluarga anda juga turut terjejas.

Malah, jika struktur rumah telah terjejas teruk akibat bencana alam kediaman anda juga mungkin tidak boleh lagi didiami pada masa akan datang.

Kawasan Dengan Kepadatan Penduduk Dan Pelancong Luar

Secara lazimnya, kediaman tepi pantai di Malaysia ini harganya jauh lebih mahal berbanding dengan kediaman yang berada di kawasan luar bandar. Hal ini berlaku ekoran kebanyakan kawasan tepi pantai dijadikan sebagai tempat pelancongan dalam dan luar negara.

Maka dengan itu, bilangan kepadatan penduduk di kawasan kediaman anda akan bertambah padat dengan kehadiran pelancong luar.

Kos Penyelenggaraan Dan Penjagaan

Selain nilai harganya yang jauh lebih mahal, anda juga harus memikirkan dari segi kos penyelenggaraan dan penjagaan rumah anda.

Sekiranya rumah yang anda dibina daripada kayu yang bukan gred marin, ia boleh reput dengan mudah akibat kelembapan tinggi dan persekitaran basah. Kepekatan garam yang tinggi di udara boleh menyebabkan karat dan hakisan kepada lekapan logam anda.

Sekiranya bumbung anda tidak diperbuat daripada keluli atau logam tahan karat, anda mungkin perlu menggantinya setiap 15 tahun dan bukannya 20 tahun seperti kebiasaannya.

Sumber: Iproperty.com.my

Acap kali melihat IMPIANA memaparkan jubin dari koleksi Cosentino. Apakah yang membuatkan IMPIANA memilih jubin jenama ini. Corak dan permukaan yang cukup sempurna pastinya memberi hasil yang baik untuk ruang idaman pemilik. Tahukah anda pemilihan jubin untuk rumah bukanlah sekadar warna, corak dan jenis permukaan? Banyak faktor lain yang perlu anda ambil tahu sebalik jubin yang menjadi pilihan anda.
Kali ini IMPIANA diberi peluang untuk menemubual Pengurus Besar COSETINO Malaysia, Encik Ivan Capelo untuk mengupas lebih terperinci mengenai produk jubin COSENTINO yang kini mendapat nama di kalangan pengguna yang bijak masa kini.
IMPIANA tertarik untuk mengupas produk COSENTINO yang mengetengahkan kelestarian dalam inspirasi kehidupan. ‘Alah membeli menang memakai’.

1. Apa yang dimaksudkan dengan mencapai kelestarian dalam produk COSENTINO bagi pandangan Encik Ivan Capelo?

Bagi saya, mencapai kelestarian bermaksud memenuhi keperluan kita sendiri tanpa menjejaskan kemampuan masa depan generasi untuk memenuhi keperluan mereka sendiri. Untuk terus berkekalan, kita perlu mempraktikkan dan menggabungkannya ke dalam kehidupan seharian dan seterusnya.

Kesinambungan di dalam kelestarian bermaksud berusaha untuk menyelaraskan faedah hari ini dengan faedah masa depan akibat dari tindakan yang diambil oleh syarikat COSENTINO agar memastikan kami semua komited dengan kesan persekitaran untuk menyumbang kepada mengekalkan dan memperbaiki planet kita.

Sebagai demonstrasi komitmen nyata dan sukarela ini, COSENTINO bertindak tegas sesuai denga Agenda PBB 2030. Syarikat, memandangkan kedudukannya sebagai peneraju global sebagai pengeluaran dan pengedaran permukaan inovatif dari Almería. Dalam memacu usaha kelestarian tempatan dan global.

Bagi COSENTINO, selain sumber semula jadi, kami juga menumpukan perhatian pada sosial dan ekonomi. Ini bukan hanya untuk membantu alam sekitar, tetapi juga harus disisipkan dan melekat dalam diri kita untuk memastikan bahawa kelestarian dimasukkan ke dalam ekuiti sosial dan ekonomi pembangunan.

Kelestarian adalah nilai dan misi yang sangat dipercayai oleh COSENTINO. Kami berusaha untuk memperkenalkan teknologi yang lebih lestari dan mesra alam. Dan tentu saja, kesinambungan dapat dilihat pada permukaan jubin yang direka sama ada Silestone, Dekton atau Sensa, yang dapat disesuaikan dengan ruang dan gaya hidup kita sehari-hari.

Kami berharap agar COSENTINO terus memberi inspirasi kepada orang ramai melalui ruang inovatif dan lestari, hidup dengan lestari bermula dari rumah dan boleh menjadi satu penerapan yang baik kerana kita semua berusaha ke arah masa depan yang lebih lestari.

2. Mengapa kelestarian sangat penting terutama di dunia kita masa kini, dan bagaimana kesedaran ini mempengaruhi permintaan untuk membina rumah yang lestari?

Bumi kita telah menghadapi banyak masalah alam sekitar selama bertahun-tahun. Banyak yang meramalkan bahawa ia tidak lagi boleh diselamatkan. Kita mesti mengubah cara pemikiran terhadap kehidupan lestari. Kita harus mula memasukkan tabiat lestari dalam kehidupan seharian kita untuk membina tempat tinggal yang lestari dan generasi masa depan kita. Itu adalah komitmen yang dekat dengan saya dan hati syarikat COSENTINO.

Oleh kerana kelestarian adalah kunci untuk COSENTINO, kita harus memastikan permukaan yang sesuai rumah kita agar tahan lama. Contohnya, permukaan ultra kompak inovatif kami yang sangat sempurna rekaannya iaitu Dekton, serba boleh yang dapat disesuaikan dari meja dapur, lantai hinggalah ke fasad bangunan. Dengan jaminan sehingga 25 tahun, pemilik yakin bahawa produk dibuat untuk tahan lebih lama, memberi mereka manfaat tambahan dari nilai jangka panjang.

Permukaan ultra padat Dekton adalah produk neutral karbon dari tahun 2020. Tahap karbon yang dicapai untuk keseluruhan kitaran hidup produk, merangkumi skop 1, 2 dan 3, dari pengekstraan bahan mentah dan pengiraan pelepasan langsung dan tidak langsung dari kitaran pengeluarannya.

Manakala Silestone Sunlit Days adalah pengumpulan karbon pertama di permukaan kuarza dan industri batu. Kami juga bekerjasama secara aktif dengan Pereka Dalaman, Arkitek dan pemilik kediaman tentang faedah yang dapat kita laksanakan dari bahan dan cara untuk memasukkan kelestarian jangka panjang ke dalam reka bentuk mereka.

Kami juga bernasib baik kerana terdapat juga permintaan yang semakin meningkat di kalangan pemilik rumah di Malaysia yang mempunyai pemikiran lestari dan bersedia untuk melabur dan hidup dengan lebih mampan dalam kawasan kejiranan. Kami percaya bahawa ada peluang untuk kami menjangkau potensi ini kepada pemilik rumah yang lain.

3. Komitmen COSENTINO dalam kelestarian dan menghasilkan komitmen tersebut.

COSENTINO berusaha untuk maju di dalam kelestarian dan menjaga alam sekitar dengan baik. Namun, komitmen ini bertujuan untuk melangkah lebih jauh dan mengenal pasti serta membetulkan kesan secara langsung dan tidak langsung yang dihasilkan oleh COSENTINO.

Kami mempertimbangkan perlindungan alam sekitar melalui rantaian nilai kami. Dalam aktiviti dan pengedaran produktif, kami mencapai “pembuangan air sifar” dengan mengitar semula 99% dari air yang digunakan dalam proses perindustrian kita. Sistem pencahayaan di perindustrian kami telah diganti sepenuhnya oleh teknologi LED 100% elektrik yang digunakan untuk proses industri datang dari sumber boleh diperbaharui yang diperakui.

Kemudahan kami dikelilingi oleh tali pinggang hijau dengan lebih 140,000 m² flora semula jadi. 1.45 juta m² daripada jumlah pengeluaran mengandungi kitar semula atau pulih bahan pembuangan. COSENTINO menguruskan sekitar 400,000 tan sampah. Kami mendapatkan semula 45% sampah dihasilkan.

Di sebalik semua kesukaran yang dapat difikirkan sepanjang tahun 2020, kami telah berjaya melabur lebih dari 120 juta euro dalam inovasi dan pembangunan produk, pengurusan industri dan persekitaran untuk memastikannya berlandaskan kelestarian dan visi jangka panjang. Usaha R&D kami selama ini juga tertumpu pada dua sasaran, transformasi proses pengeluaran menjadi totalpekeliling dan pengubahsuaian formula Silestone.

Kami telah mencapai kejayaan melalui inovasi seperti pelancaran HybriQ dan HybriQ + teknologi, yang sekali lagi menjadikan Silestone sebagai jenama utama dalam kategorinya,
Semua produk Silestone dengan teknologi HybriQ dihasilkan menggunakan 100% tenaga elektrik yang boleh diperbaharui dan 99% air kitar semula. Kitaran sampah yang digunakan secara optimum digunakan kembali sebagai bahan mentah.

Baru-baru ini siri Silestone Sunlit Days yang dilancarkan dengan karbon-neutral pertama di permukaan kuarza dan industri batu rekaan yang mengimbangi pelepasan CO 2 sepanjang kitaran. Inisiatif ini juga dilengkapi dengan program perkongsian untuk pemeliharaan dasar laut.

Pada tahun 2020, Syarikat melabur 22 juta euro di seluruh dunia dalam aset persekitaran dan keselamatan, seperti sistem pengekstrakan dan pembersihan, peralatan untuk penyimpanan bahan dan pengangkutan bahan mentah serta pengembangan sistem rawatan air untuk pemulihan air sepenuhnya.

4. Bagaimana permukaan kuarza neutral karbon pertama boleh memberi kesan kepada kediaman?

Persekitaran pemilik rumah dari siri Silestone Sunlit Days adalah koleksi karbon-neutral pertama di permukaan kuarza dan industri batu rekaan yang bermaksud mengimbangi pelepasan CO 2 dari keseluruhan kitaran. Ciri utama lain dari permukaan siri Silestone Sunlit Days adalah diperbuat dari HybriQ + teknologi, permukaan yang terdiri daripada formulasi hibrid. Ia menampilkan campuran berprestasi tinggi mineral premium, kuarza dan kaca kitar semula yang dihasilkan melalui proses pembuatan yang mampan, dengan 99% air kitar semula dan tenaga elektrik yang boleh diperbaharui. Ini dapat menghasilkan produk yang lebih cantik dan lestari yang sesuai dengan pelbagai bahagian rumah dari dapur, ke bilik mandi dan bilik tidur.

Tambahan pula, dengan teknologi HybriQ + , Cosentino telah menurunkan kepekatan silika kristal dalam komposisinya. Bukan hanya menjadikannya lebih lestari, ia juga lebih selamat untuk individu dan keluarga untuk memasak dan menjamu selera kerana ia mengurangkan jumlah bahan tiruan pada permukaan. Oleh itu, ia sangat sesuai dipasang sebagai permukaan kaunter top di dapur ini menjadikan COSENTINO menjadi jenama lestari terbaik selama bertahun-tahun.

5. Projek lestari COSENTINO.

Sebilangan besar projek kami di COSENTINO dapat dilaksanakan kerana kami ingin memberi inspirasi kepada orang ramai melalui inovatif dan ruang lestari. Di peringkat global kami telah bekerjasama dengan banyak syarikat yang mempunyai visi yang sama dengan kami dalam menggabungkan kelestarian dalam projek mereka.

Salah satu contohnya ialah air terjun bandar terbesar di hemisfera selatan yang dikembangkan bersama Pereka dan Arkitek Waterforms International Koichi Tikado. Ia sungguh menakjubkan, air terjun buatan manusia sepanjang 22 meter yang terletak di Waterloo, Sydney, dibuat dengan ultra kompak pada permukaan permukaan, Dekton COSENTINO. Air terjun ini tidak hanya indah tetapi ia memainkan peranan penting dalam revolusi hijau bandar yang berlaku di Australia. Diilhamkan olehlanskap tropika yang subur di Indonesia, air terjun yang unik terdapat di bangunan dengan fasad, di mana ia terletak di tengah-tengah taman yang subur dengan lebih dari 5,000 tanaman tropika.

Projek lestari lain yang ingin kami tonjolkan adalah projek baru yang melancarkan siri Silestone Sunlit Days. Kami telah bekerjasama dengan Equilibrio Marino, bukan ingin mengaut keuntungan dengan organisasi persekitaran yang terdiri daripada penyelam, saintis dan pencinta laut tetapi untuk memulihkan dan memelihara ekosistem laut untuk siri ini. COSENTINO dan Equilibrio Marino telah bergabung melalui projek kolaborasi yang berbeza seperti inspirasi keseluruhan siri untuk mengejar tujuan bersama memberi kembali kehidupan laut yang terbaik untuk masa kini. Kami telah mencapai karbon berkecuali untuk koleksi ini, yang dihasilkan dengan HybriQ + yang canggih teknologinya.

Pelaburan kami dalam kesinambungan tidak berhenti di sini, di Eropah, kami juga memulakan pemasangan fotovoltaik terbesar dengan penggunaan sendiri. Projek ini disasarkan untuk lebih beroperasi pada separuh pertama 2022, dan akan menandakan pelaburan COSENTINO menjadi pengurusan elektrik yang boleh diperbaharui. Platform ini akan mempunyai kapasiti melebihi 20 megawatt-puncak (MWp),menghasilkan kira-kira 34,00 MWh setahun. Sejak 2015, 100% keperluan elektrik di taman Perindustrian COSENTINO, baik untuk produk dan perkhidmatan, dilindungi melalui tenaga boleh diperbaharui sumber dengan asal yang diperakui. Projek ini, yang dirangka dalam strategi dekarbonisasi 2030-2050. Oleh itu, 15 hektar yang dilampirkan pada pelantar solar akan dikhaskan ke projek ke penanaman spesies flora dan autochthonous.

Terdapat lebih banyak projek lestari yang telah dilibatkan oleh COSENTINO di peringkat global. Kami sentiasa mencari peluang untuk menjalin kerjasama yang mampan dengan arkitek tempatan, pereka dalaman atau jenama tempatan dan global yang mempunyai visi yang sama dengan kami.

6. Dengan produk lestari ini, adakah Cosentino mempunyai pesaing dalam industri?

Di Cosentino, kami selalu bangga menjadi inovatif dalam dunia seni bina dan reka bentuk. Kami ingin berfikir bahawa inovasi kami dari R&D selama bertahun-tahun tidak dapat ditandingi dan tiada tandingannya. Kami percaya bahawa pelanggan kami yang pernah menggunakan permukaan jubin kami juga akan berkongsi sentimen yang sama.

7. Apa harapan Cosentino dalam memberikan pendekatan kepada pengguna di luar sana, agar dapat menilai produk ini sebagai produk pilihan?

Sebagai peneraju dalam permukaan inovatif yang sangat berteknologi tinggi dan lestari di COSENTINO, kami secara aktif mendidik masyarakat mengenai faedah kelestarian dan bagaimana ia dapat memainkan peranan penting dalam masyarakat dan kehidupan seharian.

Ini adalah pendidikan jangka panjang untuk memastikan bahawa kita berusaha ke arah pembangunan sosial secara keseluruhan dan komited untuk menghasilkan sesuatu yang berkualiti tinggi dan memuaskan hati semua pelanggan yang menghargai kelestarian ini.

Resepi laksa sardin tin. Sedap dia kalah kedai kopitiam lain. Sebenarnye dah lama sgt teringin laksa sardin tin. Pastu viral lak pasal laksa. Haaa terus rajin pulak nak memasaknye

BAHAN-BAHAN:
– 2 tin sardin
– 4 biji bawang merah
-3 ulas bawang putih
– sedikit belacan
– 2 ketul kiub ikan bilis
– 2 senduk cili kering yang d blend
– 2 bunga kantan
– 3 ikat daun kesum
– 4 keping asam keping yang besar
– garam secukup rasa
– gula secukup rasa

CARA-CARA:
1. blend bawang merah. Bawang putih, belacan, 1 tin sardin besar, tin sardin kecik kita hancur kasar saja
2. dah blend. Kite masuk ke periuk
3. masukkan cili kering yang dah dikisar 3 senduk4. masukkan air ikut kepekatan yang kita nak5. masukkan sardin hancur kasar6. letak 2 ketul kiub ikan bilis. Nak bagi dia rasa lemak2 ikan7. masukkan daun kesum8. masukkn bunga kantan9. masukkan asam keping10. masukkan garam dan gula11. Masak hingga mendidih dan cukup masak

Pembasmi Semut Dan Lalat “Homemade” Guna Cuka Dan Sabun Pencuci . “DI MANA ADA GULA, DI SITU ADA SEMUT.” Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membantras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur selepas masak

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.


Elemen Mewah Moden, Ringkas Dan Bermutu Tinggi

Jika dahulu, seluruh kejiranan akan heboh mengata apabila ada di antara jiran mereka memiliki set perabot mewah. Berukir indah dengan bunga-bungaan, awan larat dan sebagainya. Tidak kiralah kerawang ala Itali, nusantara dan sebagainya. Asal sarat dan berkilau dianggap mewah dan cantik. Apa lagi  dengan bunga-bungaan di atas fabrik tebal seperti baldu, chanile dan sebagainya. Tidak sah kalau semua elemen ini diperindahkan dengan gaya langsir dramatik, dengan swag mewah beralunan indah.

Namun kini semuanya tampil berbeza. Pereka melihat semua itu tidak perlu dalam menjadikan suasana tampil mewah , eksklusif  dan elegan. Idealogi mewah kini berubah dengan begitu ketara. Fokus lebih ditumpukan pada kualiti material yang digunakan. Kayu antara material mewah yang sangat tinggi hanrganya kini diserlahkan estetiaknya . Penggunakan material kayu padu yang sempurna digilap, dirawat dan dibentuk dipadankan pula dengan marmar Itali dengan rona  yang jarang dijumpai sudah cukup menyerlahkan betapa mewahnya sebuah tata hias itu biar pun tidak diukir malah dibiarkan dalam bentuk kepingan separa sempurna.

Nilai empuk dan selesa sebuah perabot, bagaikan sebuah kereta mewah yang memberi kepuasan tatkala duduk di atasnya. Pembuatan yang berteknologi tinggi memberi kepuasan menggunanya. Itu belum lagi rekaan yang sangat rigkas tetapi material yang cukup kuat dipilih. Kaki sofa anda mugkin hanya sebesar penyepit makanan tetapi kehebatan rekaan dan nikmat yang ditawarkan cukup luar biasa. Inilah pilihan tata hias generasi akan datang? Simple-simple je di IMPIANA.

Berada di ruang dapur Low Yong Lin umpama berada di sebuah kafe bar yang tenang dan mendamaikan. Pemilik melebarkan lagi ruang dapur dengan menggunakan sebahagian sebahagian pelan lantai ruang tamu untuk keselesaan ruang kegemarannya seperti sebuah kafe.

Rona putih menyelubungi ruang dan menghadirkan ilusi luas . Kehadiran kabinet yang satu ini punyai tarikannya kerana ia gabungan idea pemilik dan pereka dari Reno Concept. Persembahan susun atur yang ringkas namun berkarakter merupakan identiti yang ingin di tonjolkan oleh pemilik.

NAMA PEMILIK: Low Yong Lin & Tan Suat Hong
NAMA PEREKA: Eric Chan
NAMA SYARIKAT: Reno Concept Sdn. Bhd.,
No. 23, Jalan Snuker 13/28, 40100 Shah Alam, Selangor.
LOKASI PROJEK: FORESTA, Damansara
KONSEP DAPUR: Moden
JENIS KEDIAMAN: Kondominium
REKAAN KABINET: Bentuk L
MATERIAL KABINET: Akrilik
MATERIAL PERMUKAAN KAUNTER: Kuarza
JENIS PEMEGANG LACI: Tanpa pemegang
KELUASAN DAPUR: 12 kaki x 20 kaki persegi
KOS KESELURUHAN: RM100,000

Cantik, ringkas dan praktikal! Inilah yang boleh disimpulkan tatkala penulis melangkah masuk ke dalam kediaman pasangan muda, Low Yong Lin dan Tan Suat Hong yang terletak di Damansara. Biarpun ruangan dapur rumah jenis kondominium ini sederhana saiznya, namun pemilik dan pereka pandai memaksimumkan ruang dengan pembinaan kabinet yang bersesuaian konsep diinginkan.

Dengan sedikit pengubahsuaian di bahagian dapur, pemilik dapat mewujudkan ruangan dapur kering dan ruang makan ala kafe yang cantik dan selesa. Apa yang menarik, kedua-dua ruangan itu tampil agak berbeza dari segi pemilihan material dan warna namun ianya serasi.

MAKSIMUMKAN RUANG PENYIMPANAN

Bagi merealisasikan dapur idaman, sebuah dapur berkonsepkan moden dan ala kafe unsur industri berjaya dijelmakan. Pemilik ternyata berpuas hati dengan hasilnya.

“Apa yang saya inginkan ialah sebuah dapur yang ringkas, minima dan moden supaya nampak lebih kemas dan senang diurus. Saya mahu memaksimumkan ruang penyimpanan dan memastikan penstoran teratur dengan penambahan aksesori yang sesuai,” jelas Low

Bahagian ruang makan ala kafe lebih bersifat terbuka kerana ia bersatu dengan ruang tamu. Berbeza dengan kediaman lain, pemilik lebih gemar berada di dapur sehingga ruang tamu hanya di hias seringkas mungkin. Oleh itu, pereka menjelmakan kabinet yang dijalinkan bersama kabinet dasar dan gantung, singki dan kaunter semenanjung yang berfungsi sebagai meja makan atau ruang bekerja. Di bahagian tepi dinding pula dijelmakan dengan kabinet tinggi dengan permukaan cermin dan bersambungan dengan rak buku tinggi.

Menariknya, kabinet tinggi menyediakan banyak ruang storan untuk menyimpan pelbagai barangan makanan dan sebagainya. Satu ruang storan berupa almari tinggi dibuat untuk penyimpanan perkakasan dapur dan sebagainya. Menampakkan lebih elegan, bahagian storan dilengkapi dengan sistem aksesori yang terkini dan bermutu tinggi, seperti soft close, pull out tray, blum, pull out bottle rack, laci bersegmen dan sebagainya. #

Kreativiti dalam diri perlu ada dan penting untuk kita semua, lagi-lagi bila nak deko rumah bukan? Banyak contoh-contoh design yang kita boleh lihat dan ambil dari Google untuk menjadikan rumah kita cantik dan lawa. Bila dah jumpa banyak sangat design yang lawa, macam-macam idea ada, kita akan jadi keliru hendak mula mana satu. Di sini, saya akan cerita atau memberitahu tips-tips untuk meng-deko rumah menjadi gempak. Tetapi, janganlah sampai mengubah kesemua konsep dan rupa di dalamnya pula ya.

Pilih warna cerah untuk dinding di rumah anda.

Pemilihan warna dinding di rumah haruslah kita ambil warna yang cerah atau lembut. Ini kerana warna tersebut dapat membuatkan ruangan dalam rumah kita menjadi lebih luas. Dalam hal lain pula, warna cerah boleh mewujudkan suasana yang harmoni terhadap kediaman anda. Bila dikatakan warna cerah, tidak semestinya kita kena pilih warna putih. Warna peach atau hijau cerah, juga boleh. Dari aspek lain pula, mengambil warna cerah akan sentiasa menampakkan rumah kita nampak lebih bersih.

Bermain dengan tanam-tanaman atau kehijauan dalam kediaman kita.

Banyak yang kita jumpa di Google atau mana-mana laman sosial, untuk menceriakan rumah kita haruslah pandai dan bijak dalam membeli perabot rumah. Akan tetapi, kita boleh juga menggunakan tanaman-tanaman palsu untuk menampakkan keserian rumah kita. Kita boleh beli beberapa pasu-pasu bunga atau pokok-pokok, kemudian hiasi di sudut-sudut rumah kita. Cara lain pula, kita boleh membeli rumput-rumput palsu kemudian letakkan di mana-mana kawasan lantai yang ada di rumah kita. Rumput palsu tersebut, mungkin boleh digunakan untuk lap kaki kita. Tambahan lagi, tumbuhan-tumbuhan yang boleh digantung, kita gantungkannya di kawasan Lorong yang ada di rumah kita. Haaa, barulah nampak macam masuk ke dalam dunia fantasi. Boleh juga, kita sediakan satu rak asing dalam rumah kita, kita susunkan pasu-pasu yang ada tumbuhan atau bunga di atas rak tersebut. Tapi pastikan rak tersebut diletakkan di sudut atau tempat yang menarik pandangan apabila tetamu hadir ke rumah anda.

Baiklah, itu sahaja perkongsian yang saya dapat memberikan untuk anda semua tentang tips untuk menyerikan atau menceriakan dalam rumah anda.

Ada di kalangan anda meminati dengan konsep rumah yang bercirikan resort yang terletak di tengah-tengah kawasan bandaraya atau ibu kota khususnya? Kalau ada yang sedemikian, sudah pasti anda sememangnya seorang pencinta kepada kota metropolitan dan gemarkan sesuatu yang moden.

Bagi anda yang inginkan membuat pengubahsuaian rumah dan sedang mencari sumber ilham dan idea yang menarik, mungkin konsep rumah yang bercirikan resort di tengah bandar ini boleh dijadikan sebagai sumber inspirasi anda.

Untuk maklumat anda, rumah banglo yang tertera pada gambar terletak di kawasan perumahan Grandville USJ1 dan merupakan hasil kerja oleh arkitek dan juga pereka seni dalaman rumah hebat, NDC Design.

Dengan rekaan struktur binaan bangunan yang moden, NDC Design menyifatkan rumah ini sebagai sebuah rumah banglo yang padat dengan ciri-ciri rumah resort yang bertemakan modern tropikal.

Walaupun saiz keluasan tanah rumah ini tidak sebesar rumah banglo di kawasan perumahan lain, namun rumah yang mempunyai 3 tingkat dengan keluasan 5,500 kakipersegi ini tetap kelihatan luas daripada angka sebenarnya.

Salah satu faktor yang membolehkan ruang rumah ini tampak lebih luas adalah dari segi reka bentuknya yang mengunakan tingkap dari lantai ke siling dan pintu kaca yang boleh dibuka. Apabila pintu-pintu kaca dibuka, sempadan antara ruang dalaman dan luaran dihilangkan dan seakan-akan menjadi satu ruang yang lebih besar.

Reka bentuk rumah ini juga mengunakan cara anjakan bangunan untuk membolehkan ruang dibawah menjadi satu ruang ‘semi outdoor’. Selain itu, dari segi material, sebagai arkitek dan juga pereka seni dalaman, NDC Design mengunakan bahan material yang konsisten dari luar bangunan sehingga ke ruang dalaman dengan penggunaan kayu di siling dan lantai.

Keseragaman dari luar bangunan sehingga ruang dalaman membolehkan ia menjadi satu rekaan kediaman yang tampak sangat unik, menarik serta moden. Sebagai sebuah rumah di kawasab yang bercuaca tropikal, rumah yang teduh dan pengudaraan yang mencukupi adalah satu kriteria yang penting sekali.

Selain itu, perancangan yang rapi telah dibuat untuk meletakkan tingkap di kawasan yang strategik untuk mengalakkan pengudaraan silang dan juga membawa cahaya yang terang ke ruang dalaman.

Kolam renang dan kolam refleksi di sekeliling rumah juga berfungsi untuk merendahkan suhu dalaman dan juga menjadi satu ciri rumah resort walaupun rumah ini tarletak di kawasan bandar. Pemilihan pokok renek dan besar yang pelbagai menghasilkan pemandangan landskap yang berlapisan dan menyempurnakan arkitektur rumah keseluruhan. Menarik bukan?


Tip Wajib Buat Untuk Pastikan Petunia Dalam Pasu Tahan Lebih Lama Dan Berbunga Lebat

Ramai beranggapan, petunia adalah tanaman bermusim. Apabila selesai musim berbung, petunia mula mati dan perlu digantikan dengan tanaman yang baru. Sebenarnya, memang petunia merupakan tanaman bermusim. Namun atas beberapa teknik penjagaan yang mudah, petunia bukan sekadar lebih tahan lama malah mudah dibiakkan.

Namun, sahabat laman perlu pastikan 7 perka WAJIB ni dilakukan.

1. Matahari yang mencukupi
Untuk memastikan petunia sentiasa berbunga lebat, pastikan ia mendapat cahaya matahari terus sekurang-kurangnya 6 jam sehari terutamanya di waktu pagi. Melalui penerimaan cahaya matahari yang mencukupi, ia mampu menggalakkan penghasilan kudup bunga baru.

2. Siraman mencukupi
Petunia mempunyai batang yang lembut dan menyimpan kandungan air yang tinggi. Namun, ia tidak bermakna petunia tidak memerlukan air. Ia masih perlu disiram setiap hari terutamanya di awal pagi. Tapi, pastikan siraman tidak berlebihan kerana ia akan menyebabkan bahagian batang mudah melecur. Sebaiknya, sebelum melakukan siraman periksa kondisi medium tanaman. Jika masih lembap, ia tidak perlukan siraman.

4. Baja penggalak bunga
Petunia merupakan tanaman yang memerlukan baja yang banyak. Selain memastikan medium tanaman yang digunakan kaya dengan bahan organik, penggunaan baja secara berkala juga perlu dilakukan. Baja terbaik untuk petunia adalah dari jenis slow release seperti NPK 10-10-10. Namun, jika petunia berpasu anda mabuk daun dan kurang berbunga, anda memerlukan baja yang mempunyai kandungan nitrogen yang rendah

5. Pinching
Potongan dahan dengan menggunakan jari atau teknikalnya dipanggil pinching, mampu menggalakkan pertumbuhan cabang baru. Jadi pastikan setiap cabang dilakukan pinching sekurang-kurangnya 2-3 helai daun dari pucuk utama. Lakukan aktiviti ini sekurang-kurangnya 2 minggu sekali

6. Deadheading setiap hari
Untuk menggalakkan dan memberi peluang kepada kudup bunga baru berkembang dan tumbuh, Lakukan deadheading pada bunga-bunga yang telah selesai berkembang setiap hari.

7. Perhatikan serangga
Petunia kerap diserang serangga seperti aphids. Jadi, pastikan anda sentiasa memerhatikan petunia terutamanya di bahagian bawah daun. Jika ada kelihatan tanda-tanda serangan, lakukan pencegahan segera

Mungkin ramai yang sudah tahun dan maklum akan khasiat kulit telur kepada tanaman dan ramai yang telah mempraktikkannya. betul kan

Kulit Telur Sebagai Baja Organik sebenarnya mempunyai khasiatnya yang tersendiri kepada tumbesaran pokok kita. kalsium yang terdapat dalam kulit telur ini mampu mempercepatkan proses tumbesaran pokok. Pokok apakah yg paling banyak memerlukan kalsium? salah satunya adalah tomato

Selain itu, bayam juga memerlukan kalsium yg tinggi untuk tumbesarannya. pokok lain yg saya tidak sebutkan jg boleh dibajakan dgn kulit telur. kulit telur juga dikatakan mampu mengawal kehadiran siput kebun. apakah reasonnya? ini adalah kerana ketajaman yg ada pd kulit telur itu sendiri. sekiranya kita menabur kulit telur di sekitar pokok,siput akan menyerah kalah kerana jika badannya yg lembut terkena serpihan kulit telur, mmg amat perit bg seekor siput

kulit telur juga mampu meneutralkan tanah&mengurangkan asid pd tanah. dgn ini ia mampu menyuburkan lgi tanaman kita

Baik, bagaimana nk sediakan baja dari kulit telur ini? caranya senang sahaja. cuma prlu basuh dgn bersih,keringkan, hancurkan dan kemudian bolehlah ditabur disekitar tanaman kita. sekiranya kita menanam utk kegunaan sendiri ,boleh cuba kaedah yg senang ini tanpa perlu hbskn wang untuk membeli baja. atau boleh jadikan ini sebagai tambahan kpd baja yg telah kita beli. xsalah mencuba kan

selamat mencuba
*info ini saya perolehi dari pembacaan&pengalaman saya. sama2 berkongsi ilmu

Selain itu, kulit telur juga dikatakan elok untuk merawat kulit muka yang bermasalah. Mari ikuti kegunaan kulit telur yang tak pernah kita terfikir pun!

Tanah yang mempunyai pH yang rendah biasanya mengandungi kandungan kalsium yang rendah. Menaburkan kulit telur yang telah dihancurkan pada permukaan tanah tersebut akan meningkatkan kandungan pHnya tersebut. Ini sesuai bagi taman yang mempunyai tanah jenis berasid. Jadi, penambahan kulit telur akan bertindak sebagai suplemen yang akan menyuburkan tanaman.

Kaedah: Hancurkan kulit telur sehingga halus bagi mempercepatkan penyebaran kalsium kepada tanah. Taburkan secara sekata di sekitar tanaman ataupun digaulkan bersama bahan kompos.

Gunakan kulit telur sebagai bekas penyemaian biji benih. Selain daripada bersifat keras dan mampu menampung tanah, kandungan kalsium yang terdapat pada kulit telur juga dapat membantu tumbesaran biji benih.

Kaedah: Kulit telur dibersihkan terlebih dahulu, kemudian medium penanaman 2:1:1 (2 tanah loam, 1 bahan organik: 1 pasir) dimasukkan separuh daripada ruang telur. Masukkan biji benih dan tunggu sehingga bijih benih bercambah. Seterusnya boleh dipindahkan ke dalam pasu yang lebih besar.

Apabila memiliki taman yang menghijau dan subur pasti menggamit serangga penghisap darah, nyamuk.  Pembaca mesti pernah melihat lilin jenis ini dijual dipasaran. Lilin yang diperbuat daripada serai wangi ini mampu menghalau nyamuk serta serangga perosak di kediaman anda. Buat sendiri lilin ini menggunakan kulit telur sebagai bekas acuan. Letakkan lilin ini di atas meja ruang tamu, anjung atau decking untuk membantu mengurangkan serangan nyamuk dan serangga lain.

Kaedah: Pecahkan telur di bahagian paling atas. Cuci kulit telur sehingga bersih. Keringkan dan masukkan serai wangi dan lilin yang telah dipanaskan.

4. Masker wajah

Akhir sekali, kulit telur juga boleh membantu merawat beberapa masalah kulit serta melicinkan kulit wajah.

Masukkan serbuk kulit telur ke dalam cuka epal dan rendamkan ia selama beberapa hari. Kemudian, sapukan campuran tadi pada kulit yang gatal.

Air merupakan keperluan asas bagi setiap kehidupan dan sehingga 90% daripada berat tumbuh-tumbuhan adalah air. Oleh itu, air yang mencukupi adalah amat penting bagi tanaman. Kekurangan air boleh cepat memberi kesan yang negatif terhadap tanaman dan tanaman boleh mati hanya selepas beberapa hari tanpa air.

Panduan ini akan menunjukkan kepada anda cara memasang sistem pengairan automatik untuk tanaman anda di rumah. Terdapat juga pelbagai alternatif yang lain yang boleh memudahkan pengairan tanaman, pencarian di dalam Google boleh memberikan anda pelbagai idea berkaitan dengan perkara ini. Contoh keyword yang anda boleh gunakan adalah ‘water plant while away’, ‘self watering plant’, ‘siram pokok masa cuti’, dan lain-lain.

Dah beli jom sertai Workshop IMPIANA sebab banyak lagi benda yang anda boleh buat dengan Smart Watering Plant Project ni.

Pokok perlukan penjagaan yang sempurna, kadang kala terlupa siram kadang-kadang terlebih siram. Dengan sistem siraman pintar ini ia dapat dilakukan tepat pada masa yang sesuai dengan hanya dihujung jari anda.

Sertai WORKSHOP IMPIANA untuk mempelajari tentang bagaimana untuk membuat sistem siraman automatik sendiri dengan MUDAH! Jom cepat-cepat daftar diri anda di

Marigold Tinggi Khasiat, Daunya Boleh Rawat Luka. Marigold atau bunga tahi ayam antaratanaman berbunga yang kerap digunakan sebagai companiant plant atau tanaman pendamping untuk mengawal serangga perosak secara biologi. Sebab itu, kebun-kebun organik banyak tanam bunga ini.

Tapi ramai tak suka tanam marigold walupun ia mempunyai bunga yang catik dan mudah diselenggara. Ia mungkin disebabkan oleh aromanya yang tidak menarik. Tapi, tahukah anda tanaman ini mempunyai khasiat remedi nya yang tersendiri?

Di petik dari Majalahsinar.com. Menurut Ketua Pusat Sumber Genetik Tumbuhan Bio Sains UPM, Serdang, Selangor, Dr. Mohd Said Saad, pokok ini mujarab untuk merawat luka-luka pada anggota badan.

“Pada asasnya tumbuhan ini mempunyai khasiat yang baik pada sudut perubatan herba kerana ia mempunyai sifat antiseptik yang sesuai untuk merawat luka-luka pada tubuh badan,” katanya dalam satu pertemuan di pejabatnya.

Menurutnya lagi, sifat antiseptik tumbuhan yang dalam saintifiknya dinamakan sebagai Lantana camara ini, terkandung pada lendir yang keluar dari daun-daunnya yang segar bila diramas.

“Kalau dipupuk daun-daun yang diramaskan itu pada luka yang kita alami, ia mampu mengelakkan infeksi, menghentikan darah keluar dan luka-luka cepat sembuh,” katanya.

Malah, berdasarkan pengakuan beberapa pengamal perubatan tradisional tempatan, daun-daun pokok bunga tahi ayam ini juga sesuai untuk merawat bengkak ataupun terseliuh pada anggota yang tertentu


(GAMBAR) Perabot Jati Tetap Padan Dengan Konsep Moden Kalau Ikut Cara Ni

Pasti ramai di kalangan kita yang masih berminat dengan perabot kayu seperti kayu jati yang mewah dan tahan lasak, Tapi bagaimana nak maintain perabot ni agar kekal cantik dan tidak kusam? Itu satu hal, bagaimana pula kita nak hias ruang dengan perabot jati ini agar tidak nampak terlalu klasik atau taste ala old school?

PERABOT LUAR RUMAH YANG SUNGGUH MENARIK DAN TAHAN CUACA. MALAH MUDAH DI PELBAGAI KONSEPNYA

JUGA MENARIK SEBAGAI PERABOT DI DALAM KEDIAMAN. RONA MEWAH DAN MUDAH DIADAPTASI DENGAN APA JUGA ALRIAN.

Elakkan perabot di tempat lembab atau terdedah pada panas matahari. Jika terlalu gelap dan lembab, pasti akan dimusnahkan oleh makhluk perosak yang udah membiak dalam keadaan begini. Manakala jika dijemur begitu aja minyak asli kayu akan kering dan kayu juga akan kelihatan kusam.

ADAKALA PERABOT KITA TERLINDUNG DARIPADA CAHAYA MATAHARI DAN AKAN MENJADI LEMBAP SERTA BERBAU.

BIAR PUN TAHAN LAMA NAMUN JANGAN SESEKALI KITA LEPAS TANGAN TERHADAP KEADAANNYA. PENJAGAAN YANG SEMPURNA MEMBERI JANGKA USIA YANG LEBIH PANJANG

Manakala jika anda mempunyai masalah ruang kediaman yang terlindung dari cahaya matahari pagi atau petang,  tidak  salah jika anda menggunakan langsir sheer atau renda yang membenarkan cahaya masuk. Jangan ditambah kegelapan ruang. Manakala bagi warna, anda boleh memilih warna terang atau citrus. Jingga, kuning lemon malah hijau daun pisang. Elakkan memilih rona perang kerana perabot kayu sangat hebat pengaruhnya pada ruang. Kelak kediaman anda gelap jadinya. Sebaliknya jika suasana agak terik pada petang atau pagi, anda digalakkan memilih rona neutral seperti krim, magnolia atau putih gading. Ia memberi keseimbangan antara perabot dan ruang. Pilihlah rona dingin seperti turquoise atau rona mewah seperti  keemasan pada kusyen kecil sofa anda.

PILIHAN JATI RONA GELAP AKAN LEBIH MEWAH DAN CANTIK JIKA DISEIMBANGKAN DENGAN RONA CERIA DAN MEWAH SEPERTI JINGGA. BIAR TERANG NAMUN IA SEBENARNYA HARMONI DENGAN RONA PERANG.

PILIHAN RONA DINGIN JUGA TIDAK BOLEH DINAFIKAN KEINDAHANNYA. BIAR NAMPAK RUSTIK TETAPI ITULAH NILAI ESTETIKA YANG DIGILAI PEREKA.

Jangan biarkan debu dan habuk melekat pada perabot. Vacum atau lap habuk yang selalunya bersarang di celah-celah cantuman perabot yang mana boleh menjadikan perabot kusam serta lapuk. Gunakan bahan pencuci lembut dan lap sahaja.Segera biarkan ia kering.

Jika anda mahu elemen tradisi seperti perabot jati ini ada, tetapi tidak mahu keterlaluan sebenarnya ia juga boleh disandingkan dengan konsep seperti moden, minimalist malah kontemporari.

GAYA KONTEMPORARI YANG SESUAI DENGAN CITA RASA PEMILIK KEDIAMAN MUDA MASA KINI. BIAR NAMPAK SIMPLE TETAPI KUALITI YANG DIBANGGAKAN.

Terdapat wax khas untuk kayu jati yang memulihkan kembali minyak kayu agar lebih bercahaya dan berseri. Jika menggunakan kain basah untuk mengelap kayu, pastikan ia tidak terlalu lencun terutama kepada perabot yang tidak mempunyai lapisan pelindung kayu seperti syelek.

Di samping elemen tradisi anda boleh olah kembali elemen moden minimalism sebagai penyeri tata hias yang menggunakan kayu jati tetapi tidak terlalu tradisi.

BIAR DIDATANGKAN DALAM PELBAGAI IDEA, WARNA DAN KEMASAN NAMUN JATI TETAP UNGGUL DAN MEMPUNYAI STATUS YANG DIHORMATI OLEH MEREKA YANG BIJAK MENILAI SEBUAH PERABOT.

Ramai yang tidak sedar bahawa perbuatan harian anda boleh mempengaruhi bil elektrik yang tinggi. Punca Bil Elektrik Masih Tinggi, Ramai Yang Tak Tahu!

Ramai dari kita yang mengaku mengambil berat tentang alam sekitar, dan cuba mengelakkan perkara seperti penggunaan plastik, penyedut minuman plastik dan penggunaan barangan plastik lain.

Tetapi adakah anda tahu kita membuang satu tan tenaga hanya dari tabiat kita yang buruk setiap hari?

Perkara menjadi lebih teruk lagi di pejabat atau dirumah, kerana yang menggunakan elektrik adalah kita sebagai pengguna. Jadi sering kali, kebanyakan daripada kita tidak benar-benar sedar tentang cara mereka menggunakan (dan membazirkan) elektrik di tempat kerja ataupun di rumah.

Berikut adalah bagaimana pembaziran tenaga elektrik di pejabat ataupun di rumah berlaku:

1. Menggunakan komputer meja berbanding komputer riba
Penggunaan komputer meja menggunakan tenaga elektrik yang banyak. Manakala, komputer riba menggunakan sehingga 80 peratus kurang elektrik daripada komputer meja. Jadi kita boleh mempertimbangkan untuk beralih menggunakan komputer riba kecuali bagi penggunaan pejabat anda yang memerlukan komputer berprestasi tinggi untuk mengatasi tugas berat.

2. Mengecas komputer riba anda walaupun telah penuh
Apabila anda menyambungkan komputer riba anda untuk mengecas, tenaga elektrik sedang digunakan tanpa mengira peratusan bateri komputer riba anda. Peratusan komputer riba anda akan kekal pada 100%, tetapi bil elektrik pejabat anda pasti akan meningkat

3. Menutup langsir pada siang hari
Keadaan ini biasanya berlaku di sesetengah pejabat atau mungkin juga di rumah di mana anda menutup langsir untuk menghalang cahaya matahari semulajadi dan teruskan menyalakan lampu. Berhenti membazirkan tenaga elektrik dan mula menggunakan lampu semula jadi!

4. Meninggalkan penghawa dingin terpasang semasa tiada orang
Ini adalah antara sikap yang kerap diamalkan oleh pekerja. Penghawa dingin, terutamanya penghawa dingin utama, adalah salah satu alat yang paling banyak menggunakan tenaga di pejabat. Matikannya walaupun anda hanya keluar selama sejam. Juga, cuba menutup pintu untuk memastikan panas masuk dan udara dingin keluar.

5. Mengambil lif ketika kurang keperluan
Kita boleh cuba untuk mengubah tabiat untuk menggunakan tenaga manusia dan bukannya tenaga elektrik sebaik mungkin. Jika pejabat anda hanya satu tingkat, ambil tangga dan anggaplah ia adalah latihan anda untuk hari itu untuk menghilangkan kalori.

6. Merenung ke dalam peti sejuk
Di rumah, anda mungkin menghabiskan banyak masa untuk membuka peti sejuk hanya untuk meninjau apa yang ada di dalamnya. Di pejabat, bayangkan 30 orang melakukan perkara yang sama setiap hari. Sekarang, itulah banyak tenaga yang hilang, kerana peti sejuk perlu menggunakan tenaga untuk menyesuaikan suhunya setiap kali ia dibuka.

7. Tidak mematikan suis pencetak
Orang biasanya meninggalkan pencetak sepanjang hari, dan kadang-kadang walaupun sepanjang malam. Walaupun mungkin mudah tidak perlu menunggu untuk reboot, ini juga menggunakan tenaga yang tidak perlu. Jika anda tahu anda tidak akan menggunakan pencetak, sekurang-kurangnya biarkan ia dalam mod siap sedia atau matikan sepenuhnya.

8. Lupa untuk membersih dan menyelenggara peralatan elektrik
Alat-alat elektrik seperti penghawa dingin memerlukan penjagaan yang konsisten bagi ia melaksanakan kerja dengan cekap. Jangan lupa juga untuk menukarkan atau membersihkan penapis udara anda untuk mengelakkan habuk daripada terkumpul.

9. Tidak mempunyai budaya kelestarian
Sesungguhnya memang ia akan mengambil masa bagi membina budaya syarikat di mana semua orang memainkan peranan mereka dalam penjimatan tenaga. Tetapi ia perlu bermula. Jadi sama ada ia hanya mematikan lampu atau kesedaran yang lebih tentang penggunaan tenaga elektrik, adakah anda akan mengambil bahagian dan mula membuat perubahan? Anda mampu mengubahnya!

10. Penjadualan kebanyakan operasi pada waktu puncak
Kebanyakan syarikat menjadualkan operasi dari pukul 8 pagi hingga 10 malam, apabila orang lain juga menggunakan elektrik. Untuk memenuhi bekalan ini, lebih banyak loji kuasa perlu dikuasakan untuk menjana tenaga.

Walau bagaimanapun, syarikat-syarikat boleh mengurangkan bil mereka dengan menggunakan tenaga yang ada semasa waktu puncak, seperti bagaimana syarikat-syarikat akhbar melakukan kebanyakan percetakan mereka sebelum jam 8 pagi. Kini banyak syarikat dapat menjimatkan tenaga elektrik, dengan cara kerja norma baru ini banyak kelebihan yang ada.

Semua orang memainkan peranan dalam menjimatkan elektrik dan menjaga alam sekitar kita bersih

Dan sebagai pekerja, anda juga harus melakukan bahagian anda kerana anda bukan sahaja mempengaruhi bil elektrik syarikat, tetapi juga mempunyai kesan jangka panjang terhadap alam sekitar.

Ruang tamu jenis memanjang, bersambung hingga ke dapur, ini idea yang boleh dipraktikkan. Apabila keluasan kediaman terhad jadi idea hendak menghias kediaman pun jadi sedikit ‘terbantut.’

Bagaimanapun faktor ini bukanlah halangan untuk kita menghias kediaman. Ada beberapa tip yang boleh anda praktikkan agar kediaman dengan ruang memanjang kelihatan menarik.

“Saya kongsikan deko hall rumah kami. Hall memanjang sambung terus ke dapur. Semoga dapat memberi idea kepada yang sedang mencari-cari idea untuk deko hall.”

BERIKAN RUANG BANYAK CAHAYA

Biasanya ruang yang memanjang terutama kawasan yang paling jauh dari tingkap akan kelihatan gelap. Gunakan langsir yang agak nipis untuk mendapatkan cahaya sebanyak mungkin.

GUNAKAN WARNA PUTIH

Ini adalah muslihat yang berfungsi untuk semua ruang yang kecil. Warna putih membantu memberikan efek luas dengan dibantu dengan pencahayaan yang baik. Gunakan warna putih sebagai asas contohnya dinding. Adunkan bersama perabot dan hiasan rona tanah. Semasa menambahkan warna, lebih baik memilih nada pastel ringan yang memberikan mood ceria tanpa mengurangkan cahaya.

GUNAKAN PERSPEKTIF

Jalur adalah kaedah perspektif yang membantu memberikan ilusi ruang yang lebih luas. Boleh juga buka tingkap bagi memastikan ruang ini mendapatkan cahaya natural.

TELEVISYEN ‘LEKAT’ DI DINDING

Televisyen yang ‘dilekatkan’ pada dinding sangat menjimatkan ruang. Rak televisyen hanya digantung pada dinding. Banyak ruang banyak dijimatkan apabila tiada rak televisyen yang diletakkan di atas lantai.

PILIH SOFA YANG SESUAI

Ruang tamu yang memanjang sukar dihiasi dan anda harus memilih elemen yang benar-benar penting sahaja. Sofa juga mesti memanjang dan hampir lebih baik tanpa chaise longue.

RUANG MAKAN

Letakkan set meja makan (meja makan dan kerusi) yang kecil sahaja pada ruang kediaman yang memiliki keluasan memanjang. Banyak ruang boleh dijimatkan apabila set makan makan dipilih daripada set yang serba ringkas dan saiz yang kecil.

CERMIN PADA DINDING

Ini adalah salah satu cara untuk menjadikan ruangan kelihatan lebih luas. Pantulan cahaya cahaya menjadikan ruangan memanjang tampak lebih luas. Cermin sangat membantu kita mewujudkan cahaya dan ‘kelapangan’ pada sesuatu ruang.

Dekorasi rumah lama usia 30 tahun, bila dah siap renovasi terus nampak moden. Bukan mudah hendak buat renovasi rumah lama. Banyak yang perlu diperbaiki namun tiada yang mustahil untuk dilakukan.

SEBELUM PROSES RENOVASI

SELEPAS PROSES RENOVASI


10 Cara Ini Mampu Panjangkan Hayat Flower Cut Anda

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower

Baru dapat kunci rumah, mesti berkobar-kobarkan hendak menghias kediaman. Itu ini semua nak buat, sampai lupa apa perkara wajib yang kena buat dulu kan!

Jangan bimbang, lima tip ini boleh menjadi panduan untuk anda.

1. Mulakan proses mengemas sekurang-kurangnya dua bulan sebelum anda berpindah. Tetapkan satu ruang atau bilik, tentukan apa yang mahu dibuang, dikitar semula atau didermakan. Dengan cara itu, apabila sudah tiba masanya untuk berpindah, anda tidak serabut.

2. Cari sofa yang boleh dibuka apabila diperlukan. Apabila sudah berpindah, anda boleh mix and match pelbagai gaya untuk memberikan ‘warna’ perabot klasik anda. Lebih murah untuk membeli beberapa bantal dengan corak grafik atau permaidani baharu daripada menggantikan sofa.

3. Pertimbangkan berat perabot sebelum anda membuat pembelian. Cari material baik tetapi ringan. Walaupun anda tidak bercadang untuk berpindah, perabot yang ringan menjadikan lebih mudah untuk anda menyusun semula atau membersihkannya.

4. Apabila menghias rumah, cuba tetapkan supaya ia kelihatan seperti rumah contoh. Ini bermakna tiada barang bersepah, segala-galanya tersusun dan setiap bilik mempunyai sentuhan aksesori dan warna yang tepat. Bakar lilin wangi dan nikmatilah rumah baharu anda!

5. Jika anda mempunyai projek yang ingin anda lakukan, seperti menaik taraf lampu, lukisan atau menggantikan lantai, lakukannya sebelum anda masuk ke rumah baharu- jangan tunggu sudah pindah masuk baharu nak mulakan. Kata kuncinya, perancangan dan sistematik.

Norma baru! Walaupun dah boleh bertugas di pejabat, kita sendiri perlulah berjaga-jaga. Jika perlu bertugas di rumah atau Work From Home pastinya kita inginkan ruang yang selesa untuk bertugas. Betul tak? Jom DIY Home Office Cara Hani Mynis!

ila dah kerja di rumah kenalah ada home office atau ruang kerja yang selesa untuk melakukan tugas dan meletakkan barang-barang.

Selain dari perlu kerusi dan meja, penstoran barang berkaitan kerja juga penting supaya nampak kemas terutama jika ruang kerja dalam bilik.

Semoga idea ini beri manfaat pada semua.

Memang sedap makan makanan ketika hangat. Mak-mak dulu pun selalu pesan, kalau makanan dah sejuk, panaskan dulu sebelum makan. Tapi, ada satu makanan yang lebih sesuai dimakan ketika sejuk. Sejuk di sini tidak lah bermaksud sejuk beku. Tapi sejuk pada suhu bilik.

Asasnya, beras mengandungi karbohidrat berstruktur komplex (aka kanji) iaitu amylose dan amylopectin. Kedua kanji ini terbentuk daripada rantaian gabungan ratusan ribu molekul kecil glukosa.

Dapatan kajian membuktikan menyejukkan nasi sebelum makan dapat menukarkan sifat kanji kepada kanji degil (resistant starch) yang bermaksud sukar untuk dicernakan oleh enzim pencernaan. Ini kerana, apabila nasi disejukkan, kanji akan mengalami proses penyusunan semula struktur rantaian molekul glukosanya menjadi lebih padat daripada struktur kanji yang asal. Proses ini dikenali dengan retrogradation.

Keadaan ini akan menyebabkan proses pencernaan menjadi lebih sukar di mana susah bagi enzim tadi untuk memecahkan kanji kepada molekul kecil glukosa. Dengan berkurangnya molekul glukosa yang terhasil, maka berkuranglah molekul glukosa yang diserap ke dalam darah, maka rendah kesan glisemiknya dan kuranglah hasil kalorinya ke atas badan.

Disebabkan kanji degil ini tidak mampu dicernakan oleh enzim yang berkaitan dalam sistem penghadaman, maka ianya akan ditolak ke dalam usus besar dan akan difermentasi oleh bakteria di sana. Proses penguraian oleh bakteria ini akan menghasilkan gas hidrogen, metana dan asid lemak. Asid lemak akan digunakan oleh badan, manakala gas hidrogen dan metana ini jika tidak dikeluarkan (dalam bentuk kentut) boleh menyebabkan kembung atau lebih dikenali dengan istilah ‘angin’.

Disebabkan rendah indeks glisemik, nasi sejuk bagus untuk mengurangkan risiko kencing manis dan kegemukan. Namun, mereka yang menghadapi masalah ‘kembung’ tidak digalakkan disebabkan kebarangkalian pengumpulan gas dalam usus besar. Dan yang paling penting, JUMLAH HIDANGAN harus diambil kira untuk mendapatkan kesan ini. Walaupun makan nasi sejuk, jika kuantiti yang diambil adalah banyak, tiada manfaatnya juga.

Nota: Nasi sejuk yang dimaksudkan di sini ialah nasi yang TIDAK basi ya. Cara untuk menentukan nasi sudah basi atau belum ialah dengan melihat perubahan dari segi rupa, warna, tekstur dan rasa. Sekiranya nasi masih lagi berkeadaan baik, maka bolehlah dimakan. Jika tidak, boleh buang, bagi haiwan ternakan atau dijadikan baja tumbuhan saja.